cyanic-selkie/wikianc huggingface dataset:
གནམ་ས་གོ་འབྱེད།
གོང་གསལ་ཐོབ་ཐང་དང་། རང་དབང་འདི་རྣམས་ཚང་མས་ཤེས་པར་བྱེད་པ་དེ་ནི། ཁས་ལེན་བྱས་པའི་དོན་སྙིང་ལག་ལེན་མཐིལ་ཕྱིན་བསྟར་བའི་ཐབས་ཚུལ་གལ་གནད་ཆེ་ཤོས་ཤིག་ཡིན།
གནས་ལུགས་འདི་ལྟར་ལ་སོང་ད་ཆ་ཚོགས་ཆེན་ནས་ཁྱབ་བསྒྲགས་བྱ་རྒྱུར། མི་མང་ཐམས་ཅད་དང་། རྒྱལ་ཁབ་ཐམས་ཅད་ཀྱི་དོན་དུ་ཡོངས་ཁྱབ་གསལ་བསྒྲགས་འགྲོ་བ་མིའི་ཐོབ་ཐང་འདི་དག་ཀུན་གྱི་མིག་དཔེ་ལྟ་བུར་ཡོངས་སུ་འགྲུབ་པར་བྱེད་པའི་མཐའ་དོན་སྙིང་པོ་ནི་སྐྱེ་བོ་རེ་རེ་དང་། སྤྱི་ཚོགས་ཀྱི་སྡེ་ཚན་རེ་རེ་ནས་གསལ་བསྒྲགས་འདི་དོན་ཡིད་ལ་བརྟན་པོར་རྒྱུན་དུ་བཟུང་སྟེ་མྱོང་འཁྲིད་དང་། སློབ་སྟོན་ལ་བརྟེན་ནས་ཐོབ་ཐང་དང་། རང་དབང་འདི་དག་ལ་བརྩི་བཀུར་རྒྱ་ཆེར་བྱེད་པ་དང་འབྲེལ་རྒྱལ་ཁབ་ཁག་དང་། རྒྱལ་སྤྱིའི་ཐོག་ཏུ་དེའི་གནས་ཚད་གོང་མཐོར་གཏོང་བ་དང་། དེ་དག་ཡོངས་སུ་ཁྱབ་པ་དང་། ཤེས་རྟོགས་དང་བརྩི་བཀུར་དངོས་སུ་འབྱུང་ཐབས་སུ་འཐུས་མིའི་རྒྱལ་ཁབ་ཁག་གི་མི་མང་ཚོ་དང་། ཁོང་ཚོའི་ཁྲིམས་དབང་འོག་ཏུ་ཡོད་པའི་མངའ་ཁུལ་གྱི་མི་མང་བཅས་ཚང་མས་འདི་དོན་ལག་ལེན་བསྟར་རྒྱུར་འབད་བརྩོན་བྱེད་དགོས་པ་ཡིན།
དོན་ཚན་དང་པོ།
འགྲོ་བ་མིའི་རིགས་རྒྱུད་ཡོངས་ལ་སྐྱེས་ཙམ་ཉིད་ནས་ཆེ་མཐོངས་དང་། ཐོབ་ཐང་གི་རང་དབང་འདྲ་མཉམ་དུ་ཡོད་ལ། ཁོང་ཚོར་རང་བྱུང་གི་བློ་རྩལ་དང་བསམ་ཚུལ་བཟང་པོ་འདོན་པའི་འོས་བབས་ཀྱང་ཡོད། དེ་བཞིན་ཕན་ཚུན་གཅིག་གིས་གཅིག་ལ་བུ་སྤུན་གྱི་འདུ་ཤེས་འཛིན་པའི་བྱ་སྤྱོད་ཀྱང་ལག་ལེན་བསྟར་དགོས་པ་ཡིན།
དོན་ཚན་གཉིས་པ།
སྐྱེ་བོ་རེ་རེར་སྲོག་འཚོ་བ་དང་། རང་དབང་ལ་སྤྱོད་པ། ལུས་པོ་བདེ་སྲུང་བཅས་ཀྱི་ཐོབ་ཐང་ཡོད།
དོན་ཚན་བཞི་པ།
སུ་ཡིན་རུང་ཚེ་གཡོག་དང་། བྲན་གཡོག་ཏུ་བཀོལ་བ་དང་། ཚེ་གཡོག་དང་བྲན་གཡོག་ཉོ་ཚོང་བཅས་ཀྱི་རིགས་རྣམས་ལག་ལེན་མི་ཆོག་པའི་བཀག་བསྡོམས་བྱས་ཡོད།
དོན་ཚན་ལྔ་པ།
སུ་ཡིན་རུང་མནར་གཅོད་གཏོང་བ་དང་། ཡ་ང་སྙིང་རྗེ་བྲལ་ཞིང་མི་སྤྱོད་པ་ལས་འདས་པའམ། མ་རབས་ཀྱི་སྤྱོད་ཚུལ་བཅས་ཏེ། སྡིག་ཉེས་ཅན་གྱི་བྱ་སྤྱོད་འཛིན་པའི་རིགས་མི་ཆོག
དོན་ཚན་དྲུག་པ།
སྐྱེ་བོ་རེ་རེར་ཁྲིམས་ཀྱི་མདུན་ས་གང་འདྲ་ཞིག་ཏུའང་འགྲོ་བ་མི་ཞིག་ལ་ངོས་འཛིན་ཆ་འཇོག་དགོས་པའི་ཐོབ་ཐང་ཡོད།
དོན་ཚན་བདུན་པ།
སྐྱེ་བོ་ཐམས་ཅད་ཁྲིམས་ཀྱི་མདུན་སར་འདྲ་མཉམ་ཡིན་པ་དང་། ཁྲིམས་ཀྱི་ཐོག་ནས་དབྱེ་འབྱེད་མེད་པར་འདྲ་མཉམ་གྱི་རྒྱབ་གཉེར་སྲུང་སྐྱོབ་བྱེད་དགོས་པའི་ཐོབ་ཐང་ཡོད། ཚང་མས་གསལ་བསྒྲགས་ཀྱི་སྙིང་དོན་འདི་ལས་འགལ་བའི་དབྱེ་འབྱེད་ཀྱི་གནས་ཚུལ་ལ་ངོ་རྒོལ་གང་ཡང་བྱེད་པ་དང་། འདི་ལྟ་བུའི་དབྱེ་འབྱེད་ཀྱི་ངན་འགུལ་ལའང་ངོ་རྒོལ་གང་ཡང་བྱེད་པ་བཅས་ལ་རྒྱབ་གཉེར་བྱེད་དགོས་པའི་ཐོབ་དབང་འདྲ་མཉམ་དུ་ཡོད།
དོན་ཚན་བརྒྱད་པ།
སྐྱེ་བོ་རེ་རེར་རྩ་ཁྲིམས་སམ། ཁྲིམས་ཀྱི་ཐོག་ནས་སྤྲད་པའི་གཞི་རྩའི་ཐོབ་ཐང་རྣམས་དང་། ཕྱོགས་འགལ་གྱི་བྱ་སྤྱོད་རིགས་བྱུང་ཚེ་རྒྱལ་ཁབ་ཀྱི་ཁྲིམས་ཁང་ཚད་ལྡན་ཞིག་ནས་ཕན་ནུས་ལྡན་པའི་གུན་གསབ་ཡོང་དགོས་ཀྱི་ཐོབ་ཐང་ཡོད།
དོན་ཚན་དགུ་པ།
སུ་ཡིན་ཡང་བཙན་ཤུགས་ཀྱིས་འཛིན་བཟུང་དང་། དོ་དམ། ཡང་ན་ཕྱིར་འབུད་བྱེད་པ་བཅས་ཀྱི་མནར་གཅོད་མྱོང་དུ་བཅུག་མི་ཆོག
དོན་ཚན་བཅུ་པ།
དོན་ཚན་བཅུ་གཅིག་པ།
༡ སྐྱེ་བོ་རེ་རེར་ཁྲིམས་འགལ་ཉེས་སྐྱོན་བཙུགས་རིགས་ལ་གང་གི་བདེན་པ་དག་སྐྱེལ་གྱི་འགན་ལེན་དང་འབྲེལ་ཡོངས་གྲགས་ཁྲིམས་ཞིབ་ཐོག་ནས་འགལ་འཛོལ་བྱས་ཉེས་ར་འཕྲོད་མ་བྱུང་བར་ཉེས་མེད་དུ་སྡོད་པའི་ཐོབ་ཐང་ཡོད།
༢ སུ་ཡིན་ཡང་བྱ་ངན་ལག་ལེན་བསྟར་བའི་དུས་སྐབས་སུ་རྒྱལ་ཁབ་བམ། རྒྱལ་སྤྱིའི་ཁྲིམས་ལུགས་ཐོག་མ་གསལ་བའི་འགལ་ཉེས་སམ། ཡང་ན་བྱ་སྤྱོད་གང་ཡང་རུང་བ་ཞིག་སྟེ། སྙིང་པོ་ཁྲིམས་འགལ་དོན་རྩར་མ་གཏོགས་པའི་ཁྲིམས་འགལ་གྱི་གནས་ཚུལ་ཅི་འདྲ་ཞིག་བྱུང་རུང་ཉེས་ཅན་དུ་ངོས་འཛིན་མི་བྱེད་པའི་ཁར། དེ་འབྲེལ་ཁྲིམས་འགལ་གྱི་བྱ་ངན་ལག་ལེན་བསྟར་བའི་སྐབས་དེར་ཉེས་ཆད་ཇི་བཏང་དེ་ལས་ལྕི་རུ་གཏོང་བའི་རིགས་ཀྱང་མི་ཆོག
དོན་ཚན་བཅུ་གཉིས་པ།
སུ་ཡིན་རུང་དབང་ཤེད་ཀྱིས་སྒེར་དོན་དང་། ནང་ཚང་། ཁང་ཁྱིམ། ཡིག་འགྲུལ་འབྲེལ་གཏུགས་བཅས་ལ་ཐེ་བྱུས་མི་ཆོག་པ་དང་། གཟི་མཐོངས་དང་མིང་དོན་ལ་གནོད་སྐྱོན་གཏོང་བའི་རིགས་ཀྱང་མི་ཆོག སྐྱེ་བོ་རེ་རེར་དེ་འདྲའི་ཐེ་བྱུས་སམ། གནོད་སྐྱོན་བྱུང་རིགས་ལ་ཁྲིམས་ཐོག་ནས་བདེན་རྒྱབ་བྱེད་པའི་ཐོབ་ཐང་ཡོད།
དོན་ཚན་བཅུ་གསུམ་པ།
༡ སྐྱེ་བོ་རེ་རེར་རྒྱལ་ཁབ་སོ་སོའི་ས་མཚམས་ནང་ཁོངས་སུ་འགྲིམས་འགྲུལ་བྱེད་པ་དང་། གནས་སྡོད་ཀྱི་རང་དབང་ཐོབ་ཐང་ཡོད།
༢ སྐྱེ་བོ་རེ་རེར་རང་ཡུལ་ཐེ་བས་ཡུལ་ལུང་གང་འདྲ་ཞིག་ནས་ཕྱིར་ཐོན་བྱེད་པའམ། ཡང་ན་རང་ཡུལ་དུ་ཕྱིར་ལོག་བྱེད་པའི་ཐོབ་ཐང་ཡོད།
དོན་ཚན་བཅུ་བཞི་པ།
༡ སྐྱེ་བོ་རེ་རེར་རང་ཉིད་གནོད་འཚེ་ལས་གཡོལ་ཆེད་རྒྱལ་ཁབ་གཞན་དག་གི་མངའ་ཁོངས་སུ་སྐྱབས་འཚོལ་གྱི་འཚོ་བར་ལོངས་སུ་སྤྱོད་པའི་ཐོབ་ཐང་ཡོད།
༢ ཐོབ་ཐང་འདི་ལ་བརྟེན་ནས་སྲིད་དོན་མ་ཡིན་པའི་ཁྲིམས་འགལ་ལམ། མཉམ་སྦྲེལ་རྒྱལ་ཚོགས་ཀྱི་རྩ་དོན་དང་། བསྒྲུབ་བྱ་ཕྱོགས་འགལ་གྱི་བྱ་སྤྱོད་ལས་དངོས་སུ་བྱུང་བའི་རྩོད་གཞིའི་རིགས་ཞུ་གཏུགས་མི་ཆོག
དོན་ཚན་བཅོ་ལྔ་པ།
༡ སྐྱེ་བོ་རེ་རེར་རྒྱལ་ཁབ་ཅིག་ཡོད་དགོས་པའི་ཐོབ་ཐང་ཡོད།
༢ སུ་གང་གིས་གང་ཞིག་གི་རྒྱལ་ཁབ་ཐོབ་ཐང་བཙན་ཤེད་ཀྱིས་འཕྲོག་པ་དང་། ཡང་ན་དེའི་རྒྱལ་ཁབ་བརྗེ་བསྒྱུར་གྱི་ཐོབ་ཐང་བཀག་འགོག་བྱེད་པའི་རིགས་མི་ཆོག
དོན་ཚན་བཅུ་དྲུག་པ།
༡ སྐྱེ་བོ་ཕོ་མོ་ན་ཚོད་ལོན་པ་རྣམས་ལ་རིགས་རུས་དང་། རྒྱལ་ཁབ། ཆོས་ལུགས་བཅས་ཀྱི་ཚད་འགོག་གང་ཡང་མེད་པར་ཆང་ས་རྒྱག་པ་དང་། ཁྱིམ་ཚང་འཛུགས་པའི་ཐོབ་ཐང་ཡོད། ཁོང་ཚོར་ཆང་སའི་སྐོར་དང་། བཟའ་ཚང་བྱེད་པའི་རིང་། ཁ་བྲལ་དུ་འགྲོ་སྐབས་བཅས་སུ་འདྲ་མཉམ་གྱི་ཐོབ་ཐང་སྤྱོད་པའི་ཐོབ་དབང་ཡོད།
༢ བཟའ་མི་གཉིས་ཀས་རང་དབང་ཁས་ལེན་ཆ་ཚང་བྱེད་པ་ཁོ་ནའི་སྒོ་ནས་ཆང་ས་རྒྱག་དགོས་པ་ཡིན།
དོན་ཚན་བཅུ་བདུན་པ།
༡ སུ་ཡིན་རུང་རང་གི་མཁར་དབང་ཇི་ཡོད་རང་ཉིད་ཁེར་རྐྱང་ནས་བདག་གཉེར་བྱེད་པ་དང་། གཞན་དག་དང་སྐྱིད་སྡུག་འདོད་སྒྲིལ་ཇི་བྱེད་བཅས་ཀྱི་ཐོབ་ཐང་ཡོད།
༢ སུ་གང་གིས་གང་ཞིག་གི་མཁར་དབང་བཙན་འཕྲོག་བྱེད་པའི་རིགས་མི་ཆོག
དོན་ཚན་བཅོ་བརྒྱད་པ།
སུ་ཡིན་ཡང་རུང་བསམ་བློ་དང་། དཔྱད་ཤེས། ཆོས་ལུགས་བཅས་ལ་རང་དབང་གི་ཐོབ་ཐང་ཡོད། ཐོབ་ཐང་དེའི་ནང་ཆོས་ལུགས་སམ། དད་མོས་བསྒྱུར་ཆོག་པ་དང་། རང་ཉིད་ཁེར་རྐྱང་ངམ། གཞན་དག་མཉམ་སྦྲེལ་དང་སྤྱི་ཡོངས་སམ། ཡང་ན་སྒེར་ཁག་བཅས་ནས་ཆོས་དང་དད་མོས་སློབ་སྟོན་བྱེད་པ་དང་། ཉམས་སུ་ལེན་པ། ཆོས་སུ་སྤྱོད་པ། ཚུལ་ཁྲིམས་སྲུང་བ་བཅས་མངོན་གསལ་དུ་ལག་ལེན་ཆོག་པའི་རང་དབང་བཅས་ཀྱང་ཚུད་ཡོད།
དོན་ཚན་ཉི་ཤུ་པ།
༡ ཚང་མར་གཞི་མཐུན་གྱི་སྒོ་ནས་འདུ་འཛོམས་བྱེད་པ་དང་། སྐྱིད་སྡུག་གསར་འཛུགས་ཀྱི་རང་དབང་ལ་སྤྱོད་པའི་ཐོབ་ཐང་ཡོད།
༢ སུ་ཡིན་ཡང་སྐྱིད་སྡུག་གཅིག་ཏུ་ཨུ་ཚུགས་མཐའ་ནན་གྱིས་བདག་ཉར་བྱེད་པའི་རིགས་མི་ཆོག
དོན་ཚན་ཉེར་གཅིག་པ།
༡ ཚང་མར་རང་ཉིད་ནས་ཐད་ཀར་རམ། ཡང་ན་རང་དབང་གིས་འདེམས་བསྐོས་འཐུས་མི་བརྒྱུད་དེ་རང་ཡུལ་གྱི་གཞུང་གི་ལས་དོན་ལ་དོ་འཁུར་བྱེད་པའི་ཐོབ་ཐང་ཡོད།
༢ ཚང་མར་རང་གི་ཡུལ་ལུང་ནང་དུ་མི་མང་ལ་ཞབས་འདེགས་ཞུ་བའི་ཐོབ་ཐང་འདྲ་མཉམ་དུ་ཡོད།
༣ མི་མང་གི་འདོད་པ་ནི་གཞུང་གི་དབང་ཆའི་གཞི་རྩར་འཛིན་དགོས་པ་ཡིན་ཞིང་། འདོད་པ་དེ་ནི་དུས་སྐབས་སོ་སོར་འདེམས་བསྐོ་བྱེད་པའི་ཐོག་གསལ་བར་འདོན་དགོས་པ་དང་། དེ་ཡང་ཡོངས་ཁྱབ་དང་འདྲ་མཉམ་གྱི་འོས་བསྡུའམ། གསང་བ་དང་། རང་དབང་ཅན་གྱི་འོས་བསྡུ་བྱེད་པ་ལ་བརྟེན་ནས་ལག་ལེན་བསྟར་དགོས་པ་ཡིན།
དོན་ཚན་ཉེར་གཉིས་པ།
སྐྱེ་བོ་སུ་ཡིན་རུང་རང་ཉིད་འཇིག་རྟེན་སྤྱི་ཚོགས་ཀྱི་ཆ་ཤས་ཤིག་ཡིན་པར་སོང་རང་ལ་སྤྱི་ཚོགས་བདེ་སྲུང་གི་བྱ་བ་སྒྲུབ་པའི་ཐོབ་ཐང་ཡོད་ཅིང་། དེ་ནི་རྒྱལ་ཁབ་རེ་རེའི་སྒྲིག་འཛུགས་དང་། ཐོན་རྫས་འབྱུང་ཁུངས་ལ་བསྟུན་ཏེ་རྒྱལ་ཁབ་ཀྱི་འབད་བརྩོན་ནམ། ཡང་ན་རྒྱལ་སྤྱིའི་མཉམ་འབྲེལ་ལ་བརྟེན་པའི་སྒོ་ནས་རང་གི་གཤིས་སྤྱོད་འགོག་མེད་རྒྱས་ཐབས་དང་། རང་གི་ཆེ་མཐོངས་ཀྱི་སླད་དུ་ངེས་པར་དགོས་པའི་དཔལ་འབྱོར་དང་། སྤྱི་ཚོགས། རིག་གཞུང་བཅས་ཀྱི་ཐོབ་ཐང་དོན་འཁེལ་ཡོང་བའི་ཐོབ་དབང་ཡོད་པ་དེ་ཡིན།
༢ ཚང་མར་དབྱེ་འབྱེད་གང་ཡང་མེད་པའི་སྒོ་ནས་ལས་དོན་འདྲ་མཚུངས་ལ་གླ་ཕོགས་འདྲ་མཉམ་དགོས་པའི་ཐོབ་ཐང་ཡོད།
༣ ལས་དོན་བྱེད་པོ་ཚང་མར་འགྲོ་བ་མིའི་ཆེ་མཐོངས་ཀྱི་དངོས་དོན་དང་འཚམས་པར་རང་ཉིད་དང་། རང་གི་ནང་མིར་འོས་ཤིང་འདོད་མཐུན་གྱི་གླ་ཕོགས་འགན་ལེན་ཡོང་བའི་ཐོབ་ཐང་ཡོད་པ་དང་། གལ་ཏེ་དགོས་ངེས་བྱུང་ན་སྤྱི་ཚོགས་སྲུང་སྐྱོབ་ཀྱི་དོན་གནད་གཞན་དག་ཐོག་ནས་ཀྱང་འཚོ་སྣོན་བྱེད་དགོས་པ་ཡིན།
༤ སུ་ཡིན་རུང་རང་གི་ཁེ་ཕན་སྲུང་སྐྱོབ་ཆེད་ཚོང་སྦྲེལ་མཉམ་ཚོགས་འཛུགས་པ་དང་། ཚོང་སྦྲེལ་ཚོགས་པའི་ཁོངས་སུ་གཞུག་པའི་ཐོབ་ཐང་ཡོད།
དོན་ཚན་ཉེར་བཞི་པ།
སུ་ཡིན་རུང་ལས་ཀའི་དུས་ཚོད་ལུགས་དང་མཐུན་ཞིང་། དུས་སྐབས་སོ་སོར་གླ་ཕོགས་ཅན་གྱི་དགུང་སེང་ཡོད་པས་མཚོན་ངལ་གསོ་རྒྱག་པ་དང་། ལྷོད་དལ་དུ་སྡོད་པའི་ཐོབ་ཐང་ཡོད།
དོན་ཚན་ཉེར་ལྔ་པ།
༢ ཨ་མ་དང་། བུ་ཕྲུག་གི་གནས་སྟངས་ལ་དམིགས་བསལ་གྱི་ལྟ་རྟོག་དང་། རོགས་རམ་དགོས་པའི་ཐོབ་ཐང་ཡོད་ཅིང་། ཆང་ས་བརྒྱབ་ནས་སམ། དེ་མིན་འབྲེལ་བ་བྱུང་བ་ལས་བཙས་པ་གང་ལྟར་ཡང་བུ་ཕྲུག་ཡོངས་ལ་སྤྱི་ཚོགས་ཀྱི་སྲུང་སྐྱོབ་འདྲ་མཚུངས་དགོས་པའི་ཐོབ་དབང་ཡོད།
དོན་ཚན་ཉེར་དྲུག་པ།
༡ སྐྱེ་བོ་རེ་རེར་ཤེས་ཡོན་སློབ་སྦྱོང་གི་ཐོབ་ཐང་ཡོད། མ་མཐའ་ལའང་སྔོན་འགྲོ་དང་གཞི་རིམ་ཤེས་ཡོན་སློབ་སྦྱོང་ཐོག་འགྲོ་སོང་གཏོང་མི་དགོས་པ་ཞིག་དགོས་པ་ཡིན་ལ། ལྷག་པར་སྔོན་འགྲོའི་ཤེས་ཡོན་སློབ་སྦྱོང་མེད་ན་གཏན་ནས་མི་འགྲིགས། མང་ཆེ་བར་བཟོ་ལས་དང་། འཚོ་ཐབས་ལས་རིགས་ཀྱི་ཤེས་ཡོན་སློབ་སྦྱོང་ཐོབ་པ་བྱ་རྒྱུ་དང་། འོས་བབས་ཀྱི་གཞི་རྩའི་ཐོག་ནས་ཚང་མར་མཐོ་རིམ་ཤེས་ཡོན་སློབ་སྦྱོང་འདྲ་མཉམ་དུ་ཐོབ་དགོས་པ་ཡིན།
༣ ཕ་མ་ཚོས་རང་གི་བུ་ཕྲུག་རྣམས་ལ་ཤེས་ཡོན་སློབ་སྦྱོང་གང་འདྲ་ཞིག་སྤྲོད་དགོས་འདོད་འདེམས་བྱེད་པའི་གཙོ་བོའི་ཐོབ་ཐང་དེ་ཡོད།
དོན་ཚན་ཉེར་བདུན་པ།
༡ སྐྱེ་བོ་རེ་རེར་སྡེ་ཚོགས་ཀྱི་རིག་གཞུང་འཚོ་བའི་ནང་རང་དབང་གིས་གཞུག་པ་དང་། རྩོམ་རིག་ལ་སྤྱོད་པ། ཚན་རིག་ཡར་ཐོན་དང་། དེའི་ཁེ་ཕན་མཉམ་སྤྱོད་བྱེད་པ་བཅས་ཀྱི་ཐོབ་ཐང་ཡོད།
དོན་ཚན་ཉེར་བརྒྱད་པ།
སྐྱེ་བོ་རེ་རེར་གསལ་བསྒྲགས་འདི་ནང་ཇི་བཀོད་ཀྱི་ཐོབ་ཐང་དང་། རང་དབང་ཁག་ཡོངས་སུ་སྒྲུབ་ཐུབ་པའི་སྤྱི་ཚོགས་དང་། རྒྱལ་སྤྱིའི་སྒྲིག་འཛུགས་ནང་གཞུག་རྒྱུའི་ཐོབ་དབང་ཡོད།
དོན་ཚན་ཉེར་དགུ་པ།
༡ སྐྱེ་བོ་རེ་རེས་སྡེ་ཚོགས་ཀྱི་ལས་འགན་འཁུར་དགོས་པ་ཡིན་ཏེ། དེ་ཁོ་ནའི་ནང་དུ་རང་གི་གཤིས་སྤྱོད་ཆ་གང་ས་ནས་འགོག་མེད་ཡར་རྒྱས་འགྲོ་ཐུབ་པ་ཡིན།
༢ རང་གི་ཐོབ་ཐང་དང་། རང་དབང་རྣམས་ལོངས་སུ་སྤྱོད་སྐབས་སུ་སྐྱེ་བོ་རེ་རེས་མི་མང་དབང་གཙོའི་ཚོགས་སྡེ་ཞིག་ནང་མི་མང་གི་སྒྲིག་ལམ་དང་། སྤྱོད་བཟང་། སྤྱིར་བཏང་བདེ་ཐབས་བཅས་སུ་དགོས་ངེས་དང་། དེ་མིན་ཐོབ་ཐང་དང་། རང་དབང་རྣམས་ཁས་ལེན་དང་བརྩི་བཀུར་བྱེད་པར་སྲུང་འདོམས་ཆེད་དུ་ཁྲིམས་ལུགས་ཁོ་ནའི་ཐོག་ནས་ཇི་ལྟར་གཏན་འབེབས་རྒྱས་དཔྱད་ཟིན་རིགས་དེ་རང་ལག་ལེན་བསྟར་དགོས་པ་ཡིན།
༣ ཐོབ་ཐང་དང་། རང་དབང་འདི་དག་མཉམ་སྦྲེལ་རྒྱལ་ཚོགས་ཀྱི་རྩ་དོན་དང་དམིགས་ཡུལ་ཕྱོགས་འགལ་གྱིས་ལོངས་སུ་སྤྱོད་པའི་རིགས་གཏན་ནས་མི་ཆོག
དོན་ཚན་སུམ་ཅུ་པ།
རྒྱལ་ཁབ་བམ། ཚོགས་པ། མི་སྒེར་གང་འདྲ་ཞིག་གི་ཆེད་དུའང་འདི་ནང་ཞིབ་བཀོད་ཀྱི་ཐོབ་ཐང་དང་རང་དབང་བསྟོར་བཤིག་གཏོང་བའི་དམིགས་ཡུལ་བཟུང་སྟེ་ལས་དོན་གང་ཡང་ལག་ལེན་བསྟར་བ་དང་། ལས་འགུལ་གང་རུང་ལ་གཞུག་རྒྱུའི་ཐོབ་ཐང་ཅི་རིགས་ཡོད་པའི་གོ་དོན་བརྗོད་བྱ་གང་ཡང་གསལ་བསྒྲགས་འདིའི་ནང་བཀོད་མེད་པ་བཅས་སོ།། 

［སྦྲགས་དཔྱད•མཆིད་གསོལ། ཁོ་བོ་སྐད་ཡིག་རིགས་གཞན་ལ་བློ་མིག་ལྡོངས་ཕྱིར། འགྱུར་གྱི་བུ་ཡིག་གང་ཡང་རྒྱ་ནག་གི་ཡི་གེ་དང་ཕ་ངོ་མ་ངོ་སྤྲད་དེ་ལྟ། དེ་ནི་ཐབས་རྡུགས་པའི་ལས་ཤིག་དང་ཐ་ན་སྐྱོན་མཚང་ཆེན་པོ་ཞིག་ཀྱང་ཡིན་ལས་ཆེ་མོད། ད་ནི་ལྐུགས་པ་བརྗོད་འདོད་ཁོག་བཙོས་ཀྱི་རྗེས་སུ་སོང་བས་ཐབས་ཡོད་པ་མ་རེད། འདིར《ཡོངས་ཁྱབ་གསལ་བསྒྲགས་འགྲོ་བ་མིའི་ཐོབ་ཐང》ཞེས་འགྱུར་བ་དང་། གཞན་དུ《འགྲོ་བ་མིའི་ཐོབ་ཐང་ཡོངས་ཁྱབ་གསལ་བསྒྲགས》སུ་འགྱུར་བ། ཁོ་བོས《འཛམ་གླིང་མི་བུའི་ཐོབ་ཐང་གསལ་བསྒྲགས》སུ་བསྒྱུར་པ་འདིའང་རྒྱ་ཡིག་དང་མིང་བསྡུར་ཚིག་གཤིབ་ཀྱིས་བརྟག་དགོས་བྱུང་ཞིང་། དེ་ལྟར་དབུ་ཞབས་ཡན་ལག་སྤུ་རིས་བཅད་དེ་བརྟགས་པ་ན། བོད་འགྱུར་མ་འདི་གང་དེའི་ལྗིད་ཚད་དང་། དོན་སྙིང་། ཁྱབ་རྒྱ་རང་བཞིན་ལ་གཞིགས་པའི་རྗོད་ཚིག་ཚད་ལྡན་ཞིག་ཏུ་མཐོང་མ་སོང་སྟེ། དཔེར་ན། ཡོངས་གྲགས་སུ་རྒྱུ་ནོར་དང་རིན་ཐང་དང་། མཚན་སྙན་དང་དམངས་གཙོ་དང་གནས་སྤོ་དག་ཏུ་འགྱུར་བ་རིམ་བཞིན་མཁར་དབང་དང་འོས་མཐོངས་དང་གཟི་མཐོངས་དང་མི་མང་དབང་གཙོའི་ཚོགས་སྡེ་དང་འགྲིམས་འགྲུལ་དུ་བསྒྱུར་འདུག་པ་དང་། ང་ཚོའི་བརྡ་རུ་རྩིས་ཐང་དང་རྒྱུ་འབྲས་དང་འདོད་མོས་དང་སྒེར་གཤིས་དང་སྒྲིག་སྲོལ་དག་ཏུ་འགྱུར་པ་རིམ་བཞིན་ཆེ་མཐོངས་དང་དཔྱད་ཤེས་དང་འདོད་པ་དང་གཤིས་སྤྱོད་དང་སྒྲིག་འཛུགས་སུ་བསྒྱུར་འདུག་པ་དང་། གཞན་ཡང་མི་བུ་སོ་སོའམ་སྐྱེ་བོ་རེ་རེ་ཞེས་པའི་མིང་ངེས་པ་ཅན་དེ་ཁོ་ན་སྐྱེ་བོ་རེ་རེ་དང་། སྐྱེ་བོ་ཐམས་ཅད་དང་སུ་ཡིན་ཡང་དང་སུ་ཡིན་རུང་དང་། ཚང་མ་ཞེས་ཡིད་ལ་གང་དྲན་དྲན་དུ་བསྒྱུར་འདུག ལྷག་པར་དུ་གོ་དཀའ་བ་དང་ཚིག་གིས་གནད་མ་ཐོན་པའང་ཅི་རིགས་ཡོད་པར་འདོད་དེ། དཔེར་ན། དོན་ཚན་དང་པོའི་ཚིག་དང་པོ་དེ“འགྲོ་བ་མི་རྣམས་ལྷན་སྐྱེས་སུ་རང་དབང་ཡིན། རྩིས་ཐང་དང་ཐོབ་ཐང་གང་ཡང་འདྲ་མཉམ་ཡིན”ཞེས་སམ“མི་བུ་སོ་སོ་ལྷན་སྐྱེས་སུ་རང་དབང་ཡིན། རྩིས་ཐང་དང་ཐོབ་ཐང་ཐོག་ཚང་མ་འདྲ་མཉམ་ཡིན”ཞེས་འགྱུར་དགོས་པ་གང་དེ་འདིར“འགྲོ་བ་མིའི་རིགས་རྒྱུད་ཡོངས་ལ་སྐྱེས་ཙམ་ཉིད་ནས་ཆེ་མཐོངས་དང་། ཐོབ་ཐང་གི་རང་དབང་འདྲ་མཉམ་དུ་ཡོད་ལ”ཞེས་གོ་དཀའ་བ་ཙམ་དུ་མ་ཟད་འགྱུར་ནོར་དུ་སོང་བ་ཡོད་འདུག་པ་ལྟ་བུས་མཚོན་ཞིང་། ཡི་གེ་མ་དག་པ་དང་སྤྱད་ནོར་དུ་སོང་བ་འགའ་རེ་འདུག་པའང་བཤད་མ་དགོས།
མ་གཞི་ནས་འཛམ་གླིང་དམངས་གཙོའི་སྲིད་གཞུང་དག་གི་ཁྲིམས་ཀྱི་གཞི་འཛིན་སའམ་ཁྲིམས་རྩར་གྱུར་འདུག་པར་མ་ཟད། གལ་འགངས་ཆེ་ལ་སྤྱོད་སྒོ་ཡངས་པ། མི་བུ་སོ་སོར་ངེས་གསལ་ཡོད་དགོས་པའི་གསལ་བསྒྲགས་འདི་ཉིད་ཀྱང་དེ་ལྟར་ར་མགོ་ལུག་སྦྱར་དང་། ཁྲལ་མངོན་སླ་བཅོས། འགྲོ་ཐབས་འདུག་ཐབས་བྱས་ཡོད་ན། གཞན་དག་ནི་ལྟ་སྨོས་ཀྱང་ཅི་དགོས་ཏེ། ལས་ལ་ས་ཆོད་ཡོད་མེད་འདི་ཡིས་ཀྱང་མི་རྟོགས་སམ། བོད་གཞིས་པ་རྣམས་ལ་ནི《མཉམ་འབྲེལ་རྒྱལ་ཚོགས་ཀྱི་རྩ་འཛིན》ཁྱབ་བསྒྲགས་བྱས་པ་ནས་བརྩིས་པའི་མི་ལོ64ཡི་དུས་ཡུན་དང་།《འཛམ་གླིང་མི་བུའི་ཐོབ་ཐང་གསལ་བསྒྲགས》འདི་ཁྱབ་བསྒྲགས་བྱས་པ་ནས་བརྩིས་པའི་མི་ལོ61གི་དུས་ཡུན་དང་། 《མི་སེར་སྤེལ་ཡུལ་རྒྱལ་ཁབ་དང་མི་དམངས་ལ་འབོགས་པའི་རང་བཙན་གསལ་བསྒྲགས》ཁྱབ་བསྒྲགས་བྱས་པ་ནས་བརྩིས་པའི་མི་ལོ49ཡི་དུས་ཡུན་དང་། 《རྒྱལ་སྤྱིའི་ཁྲིམས་ལུགས་རྩ་དོན་གསལ་བསྒྲགས》ཁྱབ་བསྒྲགས་བྱས་པ་ནས་བརྩིས་པའི་མི་ལོ39ཡི་དུས་ཡུན་དང་། 《རང་བྱུང་ཐོན་ཁུངས་ཡུན་གཏན་མངའ་དབང་ཐད་ཀྱི་གསལ་བསྒྲགས》ཁྱབ་བསྒྲགས་བྱས་པ་ནས་བརྩིས་པའི་མི་ལོ47གྱི་དུས་ཡུན་དང་། 《སྤྱི་དམངས་ཀྱི་ཐོབ་ཐང་དང་ཆབ་སྲིད་ཀྱི་ཐོབ་ཐང་ཐད་ཀྱི་རྒྱལ་སྤྱིའི་སྤྱི་ཆིངས》ཁྱབ་བསྒྲགས་བྱས་པ་ནས་བརྩིས་པའི་མི་ལོ43གྱི་དུས་ཡུན་དང་། 《དཔལ་འབྱོར་དང་སྤྱི་ཚོགས། རིག་གནས་བཅས་ཀྱི་ཐོབ་ཐང་ཐད་ཀྱི་རྒྱལ་སྤྱིའི་སྤྱི་ཆིངས》ཁྱབ་བསྒྲགས་བྱས་པ་ནས་བརྩིས་པའི་མི་ལོ43གྱི་དུས་ཡུན་དང་། 《མི་དམངས་དང་མི་རིགས་ཀྱི་རང་ཐག་རང་གཅོད་ཐད་ཀྱི་གྲོས་ཆོད》ཁྱབ་བསྒྲགས་བྱས་པ་ནས་བརྩིས་པའི་མི་ལོ57གྱི་དུས་ཡུན་ནང་ལ། ཡིག་ཆ་གལ་ཆེན་དེ་དག་གི་འགྲེལ་བརྗོད་ལྟ་ཞོག མ་ཡིག་ཇི་བཞིན་འགྱུར་བའང་མཐོང་ཆོས་སུ་གྱུར་མྱོང་མེད་ལ། ཁོ་བོས་གསལ་བསྒྲགས་འདི་ཉིད་ཀྱི་བོད་འགྱུར་མ་མིག་ལ་མཐོང་བའང་ན་ནིང་དོ་ཚིགས་སུ་ཡིན། ཚུལ་འདི་ལས་ནི། བོད་ཀྱི་སྲིད་དོན་པ་དང་མཁས་པ། ཡོན་ཏན་པ་བཅས་ཀྱི་སྐུ་རུ་བཞེངས་པ་རྣམས་ཀྱིས་མདོ་དོན་ཤུགས་རྒྱག་ས་དེ་གང་ཡིན་པའང་ངོས་ཟིན་གྱི་མེད་ཚོད་དུ་སྣང་། ཆོས་ལ་དགའ་བས་ཡིན་ནམ། ཆོས་ཀྱི་གནོན་ཤུགས་ཆེ་བས་ཡིན་ནམ།
ཁོ་བོས་རང་ལ་ཐོས་བསམ་ཆུང་བ་དང་དུས་ཚོད་ཐུང་བ་རྒྱུ་མཚན་དུ་བྱས་པ་དང་། ལྷག་དོན་གསལ་བསྒྲགས་གང་འདི་སྒྱུར་མཁན་གྱི་དབང་གྲགས་ཆེ་བ་རྒྱུ་མཚན་དུ་བྱས་ཏེ། ད་ཐེངས་སྨྱུག་རྩེས་མ་རེག་པར་བརྒྱུད་འགོད་བྱས་པ་ཡིན་ལ། འདི་སོགས་ཁུངས་ཐུབ་ཚད་ལྡན་གཞུང་ཡིག་ལྟར་བསྒྱུར་ནས“ཞལ་འདོན”དུ་བརྩམས་ཏེ་ཀུན་ཁྱབ་སྒྲོག་སྤེལ་གྱི་རེ་བ་མི་ཆུང་ཕྱིར། མཁྱེན་སྤྱན་ཡངས་པ་ཀུན་ལ་ཡང་ཡང་སྐུལ་བ་ཡིན་ཏེ། རྒྱུ་མཚན་ནི། འཛམ་གླིང་སྤྱི་ཁྱབ་ཡིག་ཆའི་དགོངས་དོན་ཅིས་ཀྱང་ཤེས་དགོས་རྒྱུ་དང་། ས་བོན་ལ་དུས་ཐོག་གི་ཆུ་ལུད་དྲོད་གསུམ་འཛོམས་དགོས་པས་སོ།། ］
ཤོག་ངོས་འདི་ཐེངས་ (༢༡༤༧) ལ་བཀླགས་འདུག ཡར་འཇོག་མཁན། : སྡེ་བ་སྣབས་ལུག རྩོམ་པ་པོ། : ཞོགས་དུང་། ཡོང་ཁུངས། : རང་དབང་། སྤེལ་དུས : ༢༠༡༠/༠༦/༠༩
མཛོད་དགེ་རྫོང༌།
མཛོད་དགེ་རྫོང་ནི་ས་ཁུལ་ཕལ་ཆེར་བ་ཐེ་བོའི་ཁོངས་སུ་གཏོགས་ཡང་དེང་སང་རྔ་བ་བོད་རིགས་ཅང་རིགས་རང་སྐྱོང་ཁུལ་གྱི་ཁོངས་སུ་གཏོགས
མཛོད་དགེ་རྫོང་ནི（Zorge Dzong 若尔盖县）བོད་རིགས་གཙོར་གྱུར་པའི་མི་རིགས་མང་བོ་འདུས་སྡོད་ཀྱི་རྫོང་ཁག་ཅིག་ཡིན་ལ། སི་ཁྲོན་ཞིང་ཆེན་རྔ་བ་ཁུལ་གྱི་ཁོངས་སུ་གཏོགས་པའི་རྫོང་ཁག་བཅུ་གསུམ་གྱི་ཡ་གྱལ་ཡིན་ལ། སའི་རྒྱ་ཁྱོན་ལ་སྟོང་སྨི་གྲུ་བཞི་མ10620ཡོད། དེའི་མངའ་ཁོངས་སུ་གྲོང་རྡལ1དང་ཡུལ་ཚོ16དང་ཕྱུགས་ར3 སྲིད་འཛིན་གྲོང་སྡེ95 གཞིས་སྡོད་ཨུ་ཡོན་ལྷན་ཁང3བཅས་ཡོད།
ལོ་རྒྱུས།
རྫོང་འདི་སྟག་རྩ་ཞེས་པའི་ས་ཆ་ཞིག་ལ་ཆགས་སྟབས་ཡུལ་མི་དག་གིས་རྫོང་འདི་ལ་སྟག་རྩ་ཡང་ཟེར་རོ། མཛོད་དགེ་ཞེས་པའི་མིང་འདི་མཛོད་དགེ་ཕྱོགས་བཅུ་གཉིས་ཞེས་པའི་གནའ་བོའི་ཡུལ་ཕྱོགས་བཅུ་གཉིས་ཡོད་པ་ལས་བཏགས་པའོ
མི་སྣ།
སྟག་ཚ་བླ་རྒན། སྟག་ཕྲུག་
བླ་མ།
ཐུགས་རྒྱུད་ཡོན་ཏན་གྱིས་ཕྱུག་པའི་སློབ་དཔོན་དྲིན་ཅན་ལ་ཟེར། གསང་སྔགས་སུ་དཀོན་མཆོག་ཀུན་འདུས་ཀྱི་རང་བཞིན་ཅན་ལ་བླ་མ་ཞེས་ཞུ། དྲིན་གྱི་སྒོ་ནས་ལྕི་བ་ཕ་མ་ལའང་སྐབས་འགར་བླ་མ་ཞེས་བརྫོད་རུང་བ་ལྟ་བུ་རེད།== ==
བླ་མ་ནི་བླ་ན་མེད་པའམ་གོང་ན་མེད་པའི་དོན་དུ་འཇུག་གོ །བླ་མ་མེད་པའི་གོང་ན་ཆོས་མེད་པ་དང་། ཆོས་མེད་པའི་གོང་ན་དགེ་འདུན་ཡོད་མི་སྲིད། བླ་མས་ཆོས་གསུངས་པ་དོན་དུ་གཉེར་མཁན་ལ་དགེ་འདུན་ཟེར། དེ་ཡང་སོ་ཐར་རིས་བདུན་གང་རུང་གི་ཁྲིམས་དང་ལྡན་པ་ཞིག་དགོས། དད་པ་ཅན་གྱིས་སེམས་སུ་འཁོར་བའི་ལོངས་སྤྱོད་ལ་སྙིང་པོ་མེད་པར་མཐོང་སྟེ་ཆོས་ཚུལ་བཞིན་དུ་སྒྲུབ་པ་མཐར་ཕྱིན་ནས་སངས་རྒྱས་པར་འགྱུར། སངས་རྒྱས་ནས་ཀྱང་འགྲོ་བ་རྣམས་ལ་རྗེས་སུ་ཆགས་པས་འཇིག་རྟེན་གྱི་སྡུག་བསྔལ་མཐའ་དག་བསལ་བའི་ནུས་པ་འབྱུང་བ་ནི་ལྟ་བ་རྟེན་འབྱུང་ལ་ཡིད་ཆེས་དང་ཉམས་ལེན་བྱས་པས་རེད། ང་ཚོ་ནང་པ་སངས་རྒྱས་པས་བླ་མ་མེད་པའི་གོང་ན་སངས་རྒྱས་མེད་པར་སྨྲ་བ་དང། སངས་རྒྱས་ལ་ནི་ཐུགས་རྗེ་བསམ་གྱིས་མི་ཁྱབ་པ་ཞིག་ཡོད་པས་རང་ཉིད་སངས་རྒྱས་ཏེ་འཁོར་བའི་ཞེན་ཆགས་ཡོང་སུ་སྤངས་ཟིན་ན་ཡང་། ད་དུང་གཞན་དོན་གནང་འདོད་པའི་སྙིང་རྗེ་ཆེན་པོས་འགྲོ་བ་རྣམས་རྗེས་སུ་འཛིན་རྒྱུའི་ཐུགས་དགོངས་ཡོད། དེས་ནི་ནང་པ་སངས་རྒྱས་པའི་ཐེག་ཆེན་གྱི་མདོ་ལས་གསུངས་པའི་རང་གི་གཞན་དོན་སྒྲུབ་རྒྱུའམ། གཞན་ལ་དྲིན་ཆེ་བར་་ཤེས་ཐུབ་པའི་སྙིང་རྗེ་ཅན་གྱི་ཆོས་ལུགས་ཤིག་ཡིན་པ་ལ་ང་རང་ནས་ཡིད་ཆེས་ཡོད། ངས་ཆོས་ཀྱི་ནང་དོན་གཏིང་ཟབ་རྒྱ་ཆེ་ཞིག་མི་ཤེས་ཀྱང་། སངས་རྒྱས་ནི་གང་ལྟར་རང་དོན་དུ་རྦད་དེ་སངས་རྒྱས་ཀྱི་གོ་འཕང་ཐོབ་ནས་གཞན་དོན་དུ་གསུངས་པའི་བཀའ་རྣམས་བླ་མ་སྐྱེས་ཆེན་རྣམ་པས་འགྲེལ་པ་མཛད། སངས་རྒྱས་ཀྱི་དགོངས་པ་དང་མཐུན་པར་གོ་བདེ་བར་གསུངས་པས་དད་ལྡན་རྣམས་ལ་བྱ་བ་བཟང་པོ་སྟེ་དགེ་བ་སྒྲུབ་པར་བསྐུལ་བ་རེད། རྒྱུ་མཚན་དེས་བླ་མ་ནི་བླ་ན་མེད་པའམ་གོང་ན་མེད་པའི་སྐྱེས་ཆེན་ཞིག་རེད། ང་ཚོའི་ཡོད་ཚད་རེ་བ་བཅོལ་ཡུལ་ཞིག་ཀྱང་མ་རེད་དམ།
ཞ་ལུ་ལོ་ཙྭའི་སུམ་འགྲེལ།
སློབ་དཔོན་ཨ་ནུས་མཛད་པའི་བོད་ཀྱི་སྐད་ཀྱི་གསུང་རབ་ལ་འཇུག་ཚུལ་སུམ་ཅུ་པའི་རྣམ་འགྲེལ།
ཞུ་ལུ་ལོ་ཙཱ་བ་ཆོས་སྐྱོང་བཟང་པོས་བརྩམས།
༄༅།།ན་མོ་མཉྫུ་བཛཱ་ཡ། ཚངས་དབང་དབྱངས་ལས་ཆོས་སྙན་གསུང་དབྱངས་ཀྱིས། མཐའ་ཡས་འགྲོ་ལ་མཐའ་ཡས་ཆོས་སྟོན་པ། མ་ལུས་རྒྱལ་བ་སྐྱེད་མཛད་རྒྱལ་བའི་སྲས། གང་དང་དབྱེར་མེད་བླ་མ་མཆོག་བཏུད་ནས། གངས་ཅན་སྐད་ཀྱི་བརྡ་སྤྲོད་གཙུག་ལག་གཞུང། གངས་ཅན་མཁས་པ་ཐོན་མི་སམྦྷོ་ཊ། གངས་ཅན་དམ་ཆོས་སྒྲོན་མེ་དེས་མཛད་པའི།། བསྟན་བཅོས་ཟུང་འདི་རབ་ཏུ་དབྱེ་བར་བགྱི།། དེ་ལ་སྟོབས་བཅུ་མངའ་བ་བདག་ཉིད་ཀྱིས། ལྷ་མོ་དྲི་མ་མེད་པའི་གཞུང་འོད་ཀྱིས་ཞུས་པའི་མདོ་ལས། གདོང་དམར་ཅན་གྱི་ཡུལ་དུ་དམ་པའི་ཆོས་འབྱུང་བར་ལུང་བསྟན་པའི་ཁ་བ་ཅན་གྱི་ལྗོངས་འདིར། འཕགས་པ་འཇིག་རྟེན་དབང་ཕྱུག་གི་སྤྲུལ་པའི་སྐུ།
མངའ་རིས་མི་སྡེ་ཞབས་ཁ་
མངའ་རིས་མི་སྡེ་ཞབས་ཁ།
སྟོད་མངའ་རིས་ས་ཁུལ་གྱི་མི་སྡེའོ།། ༼དུང་དཀར་ཚིག་མཛོད་ཆེན་མོ་༽ནས་བཏུས།
མངའ་གསོལ་
མངའ་གསོལ།
གོ་སར་བསྐྱལ་པའམ་བསྐོས་པའི་ཞེ་སའོ། ༼དུང་དཀར་ཚིག་མཛོད་ཆེན་མོ་༽ནས་བཏུས།
དངོས་གྲུབ་བརྒྱད་
དངོས་གྲུབ་བརྒྱད།
༡. ཞི་རྒྱས་དབང་དྲག་སྟེང་འོག་རིག་འཛིན་ས་འོག་གི་དངོས་གྲུབ།  ༢. རལ་གྲི་དང་། རིལ་བུ། མིག་སྨན།  རྐང་མགྱོགས།  བཅུད་ལེན།   མཁའ་སྤྱོད།   མི་སྣང་བ།  ས་འོག་ བཅས་ཀྱི་དངོས་གྲུབ་སྟེ་ཐུན་མོང་བའི་དངོས་གྲུབ་བརྒྱད་དོ། །
༼དུང་དཀར་ཚིག་མཛོད་ཆེན་མོ་༽ནས་བཏུས།
མངར་བ་
མངར་བ།
བུ་རམ་གྱི་རོ་ལྟ་བུ། ༼དུང་དཀར་ཚིག་མཛོད་ཆེན་མོ་༽ནས་བཏུས།
མངའ་རིས་སྒར་དཔོན་
མངའ་རིས་སྒར་དཔོན།
དེར་སྒར་དཔོན་མི་གཉིས་ཡོད་པ་དེ་གཉིས་སྒར་རྫོང་ལ་བཅའ་སྡོད་བྱེད་པ་དང་།  དེའི་མངའ་ཞབས་པུ་ཧྲེངས་དང་།  རྩེ་ཧྲེངས།  རུ་ཐོག  རྩེ་མཐོང་སྒར་སོགས་རྫོང་ཁག་བཞི་དང་འབྲོག་ཁུལ་བཅུ་གཉིས་བཅས་ཡོད་པར་སྟོང་དཔོན་དང་བརྒྱ་དཔོན་ཞེས་མགོ་བཙུགས་ཡོད་པ་དེ་དག་མང་ཆེ་བ་ཕ་ཤུལ་བུ་འཛིན་བྱེད།  མགོ་དཔོན་ཆེ་གྲས་སུ་གནམ་རུ་དཔོན་དང་།  གཙོ་གཙོ་དཔོན། འབྲོང་པ་དཔོན། ཆུ་སྡེ་དཔོན་ཡོད། ༼དུང་དཀར་ཚིག་མཛོད་ཆེན་མོ་༽ནས་བཏུས།
གངས་རི་སྐལ་ལྡན་དགོན།
༈ དེ་ནས་གུང་རུ་ལྡིང་འོག་ལ། །གུང་རུ་སྐལ་ལྡན་དགོན་པ་ནི། །རབ་བྱུང་དྲུག་པའི་ནང་ཚུད་ལ། །རྒྱ་སྟོན་ཆོས་རྗེའི་བཏབས་པ་འོ། །གཞན་ཡང་ཁ་ཅིག་རྒྱ་སྟོན་པ། །ནམ་མཁའ་རྡོ་རྗེས་བཏབ་ཞེས་བརྗོད། །གྲུབ་མཐའ་བཀའ་བརྒྱུ་པ་ཡིན་ནོ། །ང་དགུའི་དུས་སུ་རྩ་གཏོར་སོང་། །རབ་བྱུང་བཅུ་དྲུག་སྤྱི་ལོ་ནི། །ཆིག་སྟོང་དགུ་བརྒྱ་གྱ་ལྔ་ལོར། །བླ་མ་ཡེ་ཤེས་རྡོ་རྗེ་དང་། །མགོན་རྟོགས་ལེགས་ལྡན་དུང་ལུ་སོགས། འབྲེལ་ཡོད་ཀྱིས་ཉམས་གསོ་མཛད། །གྲུབ་པའི་མཐའ་ནི་སྔར་བཞིན་ནོ།།
༏ ཀུ་ཁུ་རི་ཁྲོད་ཞེས་པ་ནི། །རབ་བྱུང་དྲུག་པའི་ནང་དུ་ནི། །རྒྱ་སྟོན་ནམ་མཁའ་རྡོ་རྗེ་ཡིས། །ཕྱག་བཏབས་ཡིན་ཞེས་བཤད་གསོལ་འདུག །གྲུབ་པའི་མཐའ་ནི་བཀའ་བརྒྱུད་པ། །ང་དགུའི་དུས་སུ་རྩ་གཏོར་སོང་། །ད་ལྟ་ཉམས་གསོ་བྱུང་མེད་དོ།།
༏ མཚམས་ཁང་རི་ཁྲོད་ཞེས་པ་ནི། །བསྟན་གྲགས་སྤྲུལ་སྐུས་ཕྱག་བཏབ་ལ། །ལོ་དུས་གང་ཡིན་མི་གསལ་ལ། །ང་དགུའི་དུས་སུ་རྩ་བརླག་སོང་། །རབ་བྱུང་བཅུ་དྲུག་སྤྱི་ལོ་ནི། །ཆིག་སྟོང་དགུ་བརྒྱ་གྱ་དྲུག་ལོར། །བླ་མ་ཡེ་ཤེས་རྡོ་རྗེ་དང་། །མགོན་རྟོགས་ལ་སོགས་འབྲེལ་ཡོད་ཀྱིས། །སླར་ཡང་ཉམས་གསོ་མཛད་པ་འོ། །གྲུབ་མཐའ་བཀའ་བརྒྱུད་པ་ཡིན་ནོ།། །དེ་ལྟར་དགོན་གཅིག་རི་ཁྲོད་གཉིས། །གུང་རུ་ལྡིང་དཔོན་མངའ་ཁོང་ཡིན།
མངར་གསུམ་
མངར་གསུམ།
ཤེལ་ཀ་ར། བུ་རམ། སྦྲང་རྩི་སྟེ་གསུམ། ༼དུང་དཀར་ཚིག་མཛོད་ཆེན་མོ་༽ནས་བཏུས།
མངལ་སྐམ་
མངལ་སྐམ།
བུ་མི་ཆགས་པར་འགྱུར་བ། ༼དུང་དཀར་ཚིག་མཛོད་ཆེན་མོ་༽ནས་བཏུས།
དངོས་གྲུབ་བསྒྲུབ་པའི་ཚུལ་གསུམ་
དངོས་གྲུབ་བསྒྲུབ་པའི་ཚུལ་གསུམ།
བསམ་གཏན་གྱིས་དངོས་གྲུབ་བསྒྲུབ་པ།  བཟླས་བརྗོད་ཀྱིས་དངོས་གྲུབ་བསྒྲུབ་པ། སྦྱིན་སྲེག་གིས་དངོས་གྲུབ་བསྒྲུབ་པའོ། །
མངལ་སྐྱེའི་ཁམས་དྲུག་ལྡན་པ་
མངལ་སྐྱེའི་ཁམས་དྲུག་ལྡན་པ།
རྐང་པ། རུས་པ། ཁུ་བ་བཅས་གསུམ་སྟེ་ཕ་རྒྱུད་ལ་ངེས།  ཤ  ཁྲག་པགས་པ་བཅས་གསུམ་སྟེ་མ་རྒྱུད་ལ་ངེས་རྣམས་སོ། ༼དུང་དཀར་ཚིག་མཛོད་ཆེན་མོ་༽ནས་བཏུས།
དངོས་གྲུབ་གཉིས་
དངོས་གྲུབ་གཉིས།
ཐུན་མོང་གི་དངོས་གྲུབ་དང་མཆོག་གི་དངོས་གྲུབ་རྣམ་གཉིས་ཏེ་མཐའ་ན་ཟག་བཅས་ཀྱི་ མངོན་ཤེས་ཐོབ་དགོས།
༼དུང་དཀར་ཚིག་མཛོད་ཆེན་མོ་༽ནས་བཏུས།
འབུས་མནྜལ་དགོན།
མནྜལ་དགོན་བཤད་སྒྲུབ་དར་རྒྱས་གླིང་། དེའང་མདོ་ཁམས་རྒྱ་སྟོན་ལྡིང་དགུའི་ཡ་གྱལ་ཤོག་བཅུ་ལྡིང་དཔོན་གྱི་མངའ་ཁོངས་འབྲི་ཡུལ་དུ། ཐོག་མར་དུས་རབས་བཅུ་བཞི་པ་རབ་བྱུང་དྲུག་པའི་ནང་བླ་མ་རྒྱ་སྟོན་ཆོས་རྗེ་བཟང་པོས་ཕྱག་བཏབས་འབྲི་ཡུལ་སྐྱོག་ཀོ་དགོན་ཞེས་གྲགས། ཡུལ་གྱི་མིང་དངོས་འབྲི་ཡུལ་ཡིན་ཀྱང་ཕྱིས་སུ་སྒྲ་ཟུར་ཆག་ནས་འབུས་ཞེས་བརྗོད། ལྷོ་བདེ་སྟེང་དགོན་གྱི་ཡན་ལག་ཕྱག་རྒྱ་ཆེན་པོའི་ཉམས་ལེན་གནང་མཁན་བཀའ་བརྒྱུད་པ། ཕྱི་ལོ་ ༡༩༥༠ རབ་བྱུང་བཅུ་དྲུག་པའི་ལྕགས་སྟག་ལོར། དགོན་གནས་གཉིས་པ་རྫོགས་ཆེན་བླ་མ་ཐུབ་བསྟན་ཡེ་ཤེས་རིན་པོ་ཆེས་བྲི་ཡུལ་དགོན་དང་སོང་ཤོད་རི་ཁྲོད་གཉིས་གཅིག་ཏུ་སྡོམ་ཏེ། འབྲི་སོང་གཉིས་ཀྱི་བར་ས་སྟོང་ཞིག་ལ་ཕྱག་བཏབས། མཚན་ལ་མནྜལ་དགོན་བཤད་སྒྲུབ་དར་རྒྱས་གླིང་ཞེས་གསོལ། ཕྱག་རྫོགས་ཟུང་འབྲེལ་གྱི་ཉམས་ལེན་གནང༌། རྫོགས་ཆེན་བླ་མ་ཐུབ་བསྟན་ཡེ་ཤེས་རིན་པོ་ཆེས་འཛིན་སྐྱོང་འོག་དགེ་འདུན་ཞལ་གྲངས་བརྒྱ་དང་སུམ་ཅུ་ཙམ་ཡོད། ཕྱི་ལོ་ ༡༩༥༩ ལོའི་དུས་འགྱུར་གྱིས་ཉམས་གུད་རྩ་རླག་ཏུ་སོང། སླར་ཡང་ཕྱི་ལོ་ ༡༩༨༨ ལོར་ཉམས་གསོ་གནང་། རྣལ་འབྱོར་པ་ཀརྨ་བཀྲ་ཤིས་འོད་ཟེར་དང་ཉིད་ཀྱི་སྲས་པོ་ཆོས་དབྱིངས་འགྲོ་འདུལ་རྡོ་རྗེ་རྣམ་གཉིས་ཀྱིས་གཟིགས་སྐྱོང་གནང་། དུས་མཆོད་ཁག་སྔར་རྒྱུན་ལྟར་ཉམས་གསོ་བྱུང་།  ད་ལྟའི་འཆར་ཡང་སྲིད་རིན་པོ་ཆེ་མཆོག་སྤྲུལ་ཡེ་ཤེས་རྡོ་རྗེས་འཛིན་སྐྱོང་དང༌རྙིང་མ་པའོ། དགེ་འདུན་ཞལ་གྲངས་བཅུ་ཕྲག་བཞི་ཙམ་རྒྱུན་བཞུགས་མཛད། དེང་སྐབས་ཆབ་མདོ་ས་ཁུལ་གྱི་དཔལ་འབར་རྫོང་སྲ་སྟེང་ཤང་འབྲི་སོང་གཉིས་ཀྱི་གྲོང་ཚོའི་ཁོངས་སུ་ཆགས་ཡོད།
བོ་དོང་ཕྱོགས་ལས་རྣམ་རྒྱལ།
མི་ཚེ།
བདག་ཉིད་ཆེན་པོ་འདི་ལ་བོ་དོང་པཎ་ཆེན་དང་། འཇིགས་མེད་གྲགས་པ། ཆོས་ཀྱི་་རྒྱལ་མཚན་སོགས་མཚན་གྱི་རྣམ་གྲངས་འགའ་ཞིག་མཆིས་ཤིང་བོད་ ཀྱི་མཁས་དབང་རིམ་བྱོན་ལས་གསུང་རྩོམ་ཆེས་མང་པོ་མཛད་པ་ཁོང་ཡིན་པར་ བཞེད། རབ་བྱུང་དྲུག་པའི་ཤིང་ཡོས（༡༣༧༥）ལོར་ཡབ་སྟོན་པ་ཆོས་ དབྱིངས་རྒྱལ་མཚན་དང་། ཡུམ་བྱང་ཆུབ་སྒྲོན་གཉིས་ཀྱི་སྲས་སུ་སྐུ་འཁྲུངས། མཚན་ལ་གཡུང་དྲུང་སངས་རྒྱས་སྐྱིད་ཅེས་གསོལ། དགུང་ལོ་ལྔ་པ་ནས་ཡི་གེ་ འབྲི་ཀློག་ལ་གསན་སྦྱོང་གནང་། དགུང་ལོ་བདུན་པར་གྱམ་བསམ་གཏན་གླིང་དུ་པཎ་ཆེན་གྲགས་པ་རྒྱལ་ མཚན་གྱི་དྲུང་ནས་རབ་ཏུ་བྱུང་སྟེ་མཚན་ལ་སངས་རྒྱས་རྒྱལ་མཚན་ཞེས་གསོལ། རྗེས་ནས་དགེ་ཚུལ་གྱི་སྡོམ་པ་བཞེས་པས་མཚན་ལ་ཆོས་ཀྱི་རྒྱལ་མཚན་ཞེས་གསོལ། དགུང་ལོ་བཅུ་དྲུག་པར་ས་སྐྱར་རྣམ་འགྲེལ་གྲྭ་སྐོར་ལ་ཕེབས། དེ་དུས་སྙན་ངག་ ཆེད་གཉེར་མ་གནང་ཡང་ཤིན་ཏུ་མཁས་པར་གྱུར་ནས་ཐུབ་པའི་དབང་པོ་ལ་ མཛད་པ་བཅུ་གཉིས་ཀྱི་སྒོ་ནས་བསྟོད་པ་དང་། འཇམ་དབྱངས་ཀྱི་བསྟོད་པ་བརྒྱ་བ། གཞོན་ནུ་ནོར་བཟང་གི་རྟོགས་བརྗོད་སོགས་བཀའ་རྩོམ་དུ་མ་མཛད། དགུང་ལོ་ཉེར་གསུམ་པའི་སྟེང་དབུས་ཕྱོགས་སུ་གྲྭ་སྐོར་ལ་ཕེབས་པའི་ལམ་བར་ནས་ སྙན་ངག་གི་བསྟན་བཅོས་ཡིད་ཀྱི་ཤིང་རྟ་བཀའ་རྩོམ་གནང་། རྩེད་ཐང་གི་ཆོས་སྡེ་ཆེན་པོ་དང་གསང་ཕུ་ནེའུ་ཐོག་ཏུ་ཕེབས་ནས་གྲྭ་སྐོར་གནང་ བས་མཁས་པའི་སྙན་གྲགས་འབྲུག་སྒྲ་ལྟར་ཁྱབ། དེ་ནས་དགེ་བའི་བཤེས་གཉེན་ མང་བོའི་དྲུང་ནས་ཐོས་བསམ་རྒྱ་ཆེར་གནང་། དགུང་ལོ་སུམ་ཅུ་ཙམ་ནས་དཔལ་ དེ་ཉིད་འདུས་པ་བརྩམ་མགོ་ཚུགས། སྐབས་ཤིག་རང་གི་གྲུབ་མཐའ་བཙུགས་པར་ བཞེད་དེ་དཔལ་མོ་ཆོས་སྡིངས་སོགས་དགོན་སྡེ་ཁ་ཤས་བཏབ་ནས་དེར་འཆད་ཉན་ རྒྱ་ཆེར་སྤེལ་བས་བོ་དོང་པའི་གྲུབ་མཐའ་བྱུང་། དགུང་ལོ་བདུན་ཅུ་དོན་བདུན་པ་ སྤྱི་ལོ（༡༤༥༡）ལོར་སྐུ་གཤེགས།གསུང་རྩོམ་པོད་བརྒྱ་དང་སུམ་ཅུ་སོ་བདུན་ ཡོད་པར་བཤད།
རྒྱལ་དབང་ཐུབ་བསྟན་རྒྱ་མཚོ།
མི་ཚེ།
ཏཱ་ལའི་བླ་མ་སྐུ་ཕྲེང་བཅུ་གསུམ་པ་ཐུབ་བསྟན་རྒྱ་མཚོ་མཆོག་ནི་ཏཱ་ལའི་ བླ་མ་སྐུ་ཕྲེང་རིམ་བྱོན་གྱི་ནང་ནས་ཆོས་སྲིད་རིག་གནས་གང་ཅིའི་ཐད་ ལ་གཞན་འགྲན་མ་མཆིས་པའི་མཁས་པ་ཞིག་ཡིན། ཁོང་རབ་བྱུང་བཅོ་ ལྔ་པའི་མེ་བྱི་༡༨༧༦ལོར་དྭགས་པོ་གླང་མདུན་དུ་ཡབ་ཀུན་དགའ་རིན་ ཆེན་དང་། ཡུམ་བློ་བཟང་སྒྲོལ་མ་གཉིས་ཀྱི་སྲས་སུ་སྐུ་འཁྲུངས། རབ་ བྱུང་བཅུ་དྲུག་པའི་ཆུ་བྱ༡༩༣༣ལོར་སྐུ་གཤེགས། དགུང་ལོ་ང་བརྒྱད་བཞུགས། སྐུ་འཁྲུངས་པའི་ལོ་དེར་ཏཱ་ལའི་བླ་མའི་ཡང་སྲིད་འཁྲུལ་མེད་ཡིན་པར་ངོས་འཛིན། དགུང་ལོ་བཞི་ཕེབས་པ་ས་ཡོས་ལོར་དྭགས་པོ་ནས་ལྷ་སར་གདན་དྲངས། གུང་ཐང་གཙུག་ལག་ཁང་དུ་པཎ་ཆེན་རིན་པོ་ཆེ་དང་མཇལ་ཕྲད་གནང་ ཐོག་རབ་བྱུང་དང་དགེ་ཚུལ་གྱི་སྡོམ་པ་བཞེས་ཏེ་མཚན་ལ་ངག་དབང་བློ་ བཟང་ཐུབ་བསྟན་རྒྱ་མཚོ་འཇིགས་བྲལ་དབང་ཕྱུག་ཕྱོགས་ལས་རྣམ་པར་ རྒྱལ་བའི་སྡེ་ཞེས་གསོལ། དགུང་ལོ་ཉི་ཤུར་ཕེབས་པ་ཤིང་ལུག༡༨༩༥ལོར་ ཡོངས་འཛིན་ཕུར་ལྕོག་རིན་པོ་ཆེ་བྱམས་པ་རྒྱ་མཚོའི་དྲུང་ནས་དགེ་སློང་ གི་སྡོམ་པ་བཞེས། དགུང་ལོ་ཉེར་བཞིར་ཕེབས་པ་ས་ཕག་༡༨༩༩ལོར་དགེ་ བཤེས་ལྷ་རམས་པའི་གྲྭ་སྐོར་མཚན་བཞེས་གནང་ཞིང་། དགེ་ལུགས། རྙིང་མ་ བཅས་ཀྱི་ཆོས་སྐོར་རྒྱ་ཆེར་གསན། སྐུ་ཚེ་གང་བོའི་མཛད་པ་གཙོ་གྲས་རྣམས་ ཕྱོགས་བསྡུས་བྱས་ན་གཉིས་ཏེ། གཅིག སྲིད་དབང་བཞེས་པའི་རྗེས་ནས་ དབྱིན་འགོག་དམག་འཁྲུག་གི་བར། རབ་བྱུང་བཅོ་ལྔ་བའི་ཤིང་ལུག་ ༡༨༩༥ལོར་སྲིད་དབང་ཕྱག་ཏུ་བཞེས། ཁོང་གིས་སྲིད་དབང་སྐྱོང་བའི་དུས་སྐབས་དེ་ནི་དབྱིན་ཇི་བཙན་རྒྱལ་རིང་ ལུགས་པས་བོད་ས་གནས་དུ་བཙན་འཛུལ་བྱས་ཏེ་དམག་དོན་གྱི་འཇིགས་ སྐུལ་འོག་དྲང་བདེན་མིན་པའི་ཆིངས་ཡིག་སྔ་རྗེས་སུ་འཇོག་དགོས་པ་སོགས་ མེས་རྒྱལ་ནང་ཁུལ་དང་འཛམ་གླིང་ཐོག་གནས་ཚུལ་རྙོག་འཛིང་དང་དཀའ་ ངལ་ཧ་ཅང་ཆེ་བའི་དུས་ཤིག་ཡིན། རབ་བྱུང་བཅོ་ལྔ་བའི་ཤིང་འབྲུག༡༩༠༤ལོའི་བོད་ཟླ་དྲུག་པའི་ཟླ་དཀྱིལ་དུ་ དཀའ་ངལ་མ་འཛེམས་པ་ལྷ་ས་ནས་་བྱང་ལམ་བརྒྱུད་དེ་ཐོག་མ་ཕྱི་སོག་ཏུ་ཕེབས། དེ་ནས་སྒོ་མང་སྤི་ཏི་སྤྲུལ་སྐུ་དང་། ཁལ་ཁ་རྗེ་བཙུན་དམ་པའི་གསོལ་དཔོན་ བཅས་རང་ཉིད་ཀྱི་སྐུ་ཚབ་ཏུ་པེ་ཅིན་དུ་མངགས་རྫོངས་བྱས་ཐོག
ཕྱི་ཕྱོགས་དྲ་མཐུད།
11
དངོས་གྲུབ་གསུམ་
དངོས་གྲུབ་གསུམ།
མཆོག་འབྲིང་ཐ་མའི་དངོས་གྲུབ་བོ།།
༼དུང་དཀར་ཚིག་མཛོད་ཆེན་མོ་༽ནས་བཏུས།
མངལ་དང་བཤོལ་ཟླ་རྕིས་པའི་ཉི་ཤུ་
མངལ་དང་བཤོལ་ཟླ་རྕིས་པའི་ཉི་ཤུ།
སངས་རྒྱས་ཆོས་ལུགས་ཀྱི་འདུལ་བའི་གཞུང་ནས་བཤད་སྲོལ་ལ་བྱིས་པ་ལོ་བདུན་ནས་ཆོས་སྒོར་བཞུགས་ཏེ་ཐོག་མར་རབ་བྱུང་དང་དགེ་ཚུལ་གྱི་སྡོམ་པ་ཞུས། དེ་ནས་རང་ལོ་ཉི་ཤུར་མ་སླེབས་ན་དགེ་སློང་གི་སྡོམ་པ་ཞུས་མི་ཆོག   རང་ལོ་བཅུ་དགུར་སླེབས་རྗེས་རང་ཉིད་མའི་མངལ་དུ་ཟླ་དགུ་ངོ་བཅུ་བསྡད་པ་དང་རང་ལོ་བདུན་ནས་རང་ལོ་བཅུ་དགུའི་བར་ལོ་ངོ་བཅུ་གཉིས་ལ་ཟླ་བཤོལ་གསུམ་འོང་བ་བསྣན་ན་ལོ་གཅིག་ལྷག་ཙམ་ཡོད་པས་དོན་ལ་ལོ་ཉི་ཤུར་སླེབས་ཟིན་པ་དང་ཁྱད་པར་མེད་པ་དེར་ཟེར། ༼དུང་དཀར་ཚིག་མཛོད་ཆེན་མོ་༽ནས་བཏུས།
འཆམ།
བོད་མི་གནས་ཡུལ་གྱི་དགོན་པ་མང་པོ་ཞིག་ལ་འཆམ་རྒྱག་པའི་ སྲོལ་ཞིག་ཡོད་ལ་དེར་རྒྱ་ཆེའི་མང་ཚོགས་ཚོས་ཧ་ཅང་གི་དགའ་ པོ་བྱེད་ཀྱི་ཡོད། འཆམ་རྒྱག་པའི་སྲོལ་དེ་དར་ནས་དུས་ཡུན་རིང་ པོ་སོང་ཡོད་ཚོད་འདུག ངག་དབང་ཐུབ་བསྟན་མཆོག་གིས་བྲིས་ གནང་མཛད་པའི་《གཙང་གི་གཟིགས་མོ་ཆེན་པོ་》ལས། བོད་ཀྱི་དགོན་སྡེ་ཁག་གི་གར་འཆམ་ནི་ཆོས་ལུགས་ཀྱི་བྱེད་སྒོ་ གལ་ཆེན་ཞིག་ཡིན། དེའང་བོད་ཀྱི་བསྟན་པ་སྔ་དར་ཏེ། རྒྱལ་པོ་ཁྲི་སྲོང་ལྡེ་བཙན་སོགས་ཀྱི་སྐབས་སུ་ཐོག་མར་རྣལ་ འབྱོར་བ་རང་ཉིད་ཐ་མལ་བའི་རྟོག་པ་དང་བྲལ་ཏེ་ཡི་དམ་ ལྷའི་ང་རྒྱལ་གྱི་ངང་ནས་ལག་ཏུ་མཚོན་ཆ་ལ་སོགས་པའི་ ཕྱག་མཚན་སྣ་ཚོགས་བསྣམས་ནས་འཆམ་རྒྱག་པ་དེ་ནི་གསང་ སྔགས་ཀྱི་ཆོས་ལུགས་ཁོ་ནར་བརྩིས་ནས་མི་གཞན་གྱིས་རྩ་བ་ ནས་ལྟ་མི་ཆོག་པའི་གསང་བ་ཅན་ཞིག་རེད། དེའི་རྗེས་རིམ་ བཞིན་དམངས་ཁྲོད་ཀྱི་ཟློས་གར་དུ་གྱུར་པ་ནི་ལོ་དགུ་བརྒྱ་ ཙམ་གྱི་སྔོན་དུ་ཨ་ཅེ་སྣང་སའི་རྣམ་ཐར་གྱི་ཐོག་ནས་རྒྱལ་ རྩེ་གནས་རྙིང་དགོན་པའི་འཆམ་གཟིགས་ལྟད་མོ་ནི་སེར་ སྐྱ་མི་སྣ་སུ་འདྲ་ཞིག་གིས་ཀྱང་བལྟས་ཆོག་པའི་གར་འཆམ་ ཞིག་ཡིན་པ་ར་འཕྲོད་གསལ་པོ་ཐུབ་ཀྱི་ཡོད། གར་འཆམ་གྱི་གཙོ་བོའི་ནང་དོན་ནི་རྣལ་འབྱོར་བའི་མཛད་པ་ ཁག་ལ་བརྟེན་ནས་བྱུང་བ་ཞིག་ཡིན་པ་དང་ཆོས་ལུགས་གྲུབ་ མཐའ་ཁག་སོ་སོའི་ངོ་བོ་དང་ཁྱད་ཆོས་ལ་གཞིགས་ཏེ་སངས་ རྒྱས་བྱང་སེམས་དང་ཞི་དྲག་མཁའ་འགྲོ་ཡིད་དམ་དངོས་སུ་ བྱོན་པའི་ཚུལ་བསྟན་ནས་མི་ཚོར་བསོད་ནམས་ཀྱི་བྱིན་རླབས་ གནང་བ་ཞིག་ཡིན།
ཕྱི་ཕྱོགས་དྲ་མཐུད།
[Category: དགའ་སྐྱིད་ལྡན་པའི་བོད་ཀྱི་སྔར་སྲོལ་དུས་སྟོན།]]
ཡོ་རོབ་གླིང་།
ཡོ་རོབ་གླིང་
ཨ་ཧྥེ་རི་ཁ།
གླིང་ཆེན་ཨ་ཧྥི་རི་ཀ་ཡི་ཨ་ཧྥི་རི་ཀ་ཞེས་པ་ནི་གནའ་བོའི་རོམ་གྱི་དམག་དཔོན་ཞིག་གི་མིང་ཡིན་ལ། གླིང་ཆེན་དེ་ནི་སའི་གོ་ལའི་ཕྱེད་ཤར་མའི་ལྷོ་ནུབ་ཕྱོགས་སུ་ཆགས་ཤིང་ཐིག་དམར་གྱི་ལྷོ་བྱང་བརྒལ་ནས་ཡོད། ཤར་ཕྱིགས་སུ་ཧིན་རྡུ་རྒྱ་མཚོ་དང་ནུབ་ཕྱོགས་སུ་ནུབ་རྒྱ་མཚོ་ཆེན་མོ་དང་འབྲེལ་ཡོད། རྒྱ་ཁྱོན་ལ་སྟོང་སྨིས་གྲུ་བཞི་མ་བྱེ་བ་གསུམ་དང་འབུམ་གཉིས་ཡོད་ལ་འཛམ་གླིང་སྟེང་གི་གླིང་ཆེན་ཆེ་བ་ཨང་གཉིས་པ་ཡིན་ཅིང་། རྒྱལ་ཁབ་དང་ས་ཁུལ་༥༦ཡོད།
མི་འབོར།
13988772772
ལྷོ་མཐའི་གླིང་།
ལྷོ་མཐའི་གླིང་
ཨེ་ཤེ་ཡ།
ཨེ་ཤ་ཡ་ནི་གླིང་ཕྲན་ཆེན་པོ་བདུན་གྱི་ནང་ནས། རྒྱ་ཁྱོན་ཆེས་ཆེ་ཤོས་དང་མི་འབོར་ཆེས་མང་ཤོས་དེ་ཡིན་པ་དང། ས་གཞི་རིལ་མོའི་ངོས་ཀྱི་རྒྱ་ཁྱོན་གྱི་༨.༧%ཟིན།(ཡང་ན་སྐམ་ས་ཡོངས་ཀྱི་རྒྱ་ཁྱོན་གྱི་༣༠%ཟིན།) མི་འབོར་གྲངས་ཚད་ཧ་ལམ་དུང་ཕྱུར་༤༠ཟིན་ཞིང་། ཧ་ལམ་འཛམ་གླིང་མི་འབོར་གྱི་༦༦.༦༧%ཟིན།ཆ་མི་ཚང་།
དངོས་རྒྱུ་
དངོས་རྒྱུ།
ཆོས་དེའི་རྒྱུ་གང་ཞིག  ཆོས་དེའི་རྒྱུ་དང་ཁྱོད་ཀྱི་འབྲས་བུ་གཉིས་ཀྱི་བར་དུ་ཆོས་གཞན་གྱིས་ བར་མ་ཆོད་པར་སྐྱེད་ནུས་པའི་རྒྱུ།  རྒྱུ་དེ་ཡོད་ན་འབྲས་བུ་དེ་ངེས་པར་དུ་ཡོང་རྒྱུ་གཏན་ འཁེལ་བ་ཞིག་ལ་དངོས་རྒྱུ་ཟེར་ཞིང་།	རྒྱུ་དེས་འབྲས་བུ་དེ་ལ་ཐད་ཀར་ནུས་པ་ཐོན་མི་ཐུབ་ པར།	 འབྲས་བུ་དེ་ཡོང་མིན་ངེས་པ་མེད་པ་ཞིག་ལ་བརྒྱུད་རྒྱུ་ཟེར།	དཔེར་ན།འབྲས་ཀྱི་ ས་བོན་ནི།  འབྲས་ཀྱི་ལོ་ཏོག་ཡོང་བར་མེད་ན་མི་འགྲིགས་པ་ཞིག་ཡིན་པས་དངོས་རྒྱུ་ ཡིན་ལ།  ས་ཞིང་དང་ལུད།   ཆུ།   དྲོད་བཅས་ནི་རྒྱུ་དེ་ལ་འབྲས་བུ་དེ་ཡོང་ཐུབ་པར་ རོགས་རམ་བྱེད་མཁན་ཡིན་པས་བརྒྱུད་རྒྱུ་ཡིན།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཨ་མེ་རི་ཁ་གླིང་ཆེན།
ཨ་མེ་རི་ཀ, ཨ་མེ་རི་ཁ, མེ་གླིང་
མངོན་གྱུར་
མངོན་གྱུར།
མངོན་ལྐོག་གཉིས་ཀྱི་འདོད་ཚུལ་འདིར་ཐལ་འགྱུར་བའི་ཐུན་མོང་མིན་པའི་ཁྱད་ཆོས་ཤིག་ཡོད་དེ། ཐལ་འགྱུལ་བ་ལས་གཞན་པའི་རང་སྡེ་གྲུབ་མཐའ་སྨྲ་བ་རྣམས་ཀྱིས་མངོན་སུམ་ཚད་མས་དངོས་སུ་རྟོགས་པར་བྱ་བ་མངོན་གྱུར་གྱི་མཚན་ཉིད་དང་། མངོན་འགྱུར་དང་དངོས་པོ་དོན་གཅིག་ཏུ་འདོད། ཐལ་འགྱུར་བས་ནི་རྟགས་ལ་མ་བརྟེན་པར་མྱོང་སྟོབས་ཀྱིས་ངེས་ནུས་པའི་ཆོས་དེ་མངོན་གྱུར་གྱི་མཚན་ཉིད་དང་། མངོན་གྱུར་དང་མངོན་སུམ་དོན་གཅིག་ཏུ་འདོད་པས་དབང་ཤེས་ཀྱི་གཟུང་བྱ་གཟུགས་སྒྲ་དྲི་རོ་རེག་བྱ་ལྔ་པོ་ཙམ་ཞིག་མངོན་གྱུར་དུ་འདོད།། ༼དུང་དཀར་ཚིག་མཛོད་ཆེན་མོ་༽ནས་བཏུས།
མངལ་སྨན་ར་མཉེ་བཅུ་བདུན་
མངལ་སྨན་ར་མཉེ་བཅུ་བདུན།
༡ ར་མཉེ་སྲང་དོ། ༢ ཉེ་ཤིང་སྲང་དོ། ༣ ལྕ་བ་སྲང་དོ། ༤ བ་སྤུ་སྲང་དོ། ༥གཟེར་མ་ར་མགོ་༼ཤུན་པ་དང་ཚེར་མ་དོར་ཞིང་རྔོ་བ༽སྲང་དོ།  ༦རྒྱ་སྐྱེགས་སྲང་གང་། ༧ ཞུ་མཁན་ལོ་མ་སྲང་གང་།  ༨བཙོད་སྲང་གང་། ༩སྲན་ཆུང་མེ་ཏོག་སྲང་གང་།  ༡༠ དོམ་མཁྲིས་དྲི་ཙམ། ༡༡ ཐང་མ་སྒྲོན་ཤིང་སྲང་གང་། ༡༢མཚལ་སྲང་གང་། ༡༣ཛ་ཏི་སྲང་གང་།  ༡༤རྒྱམ་ཚ་སྲང་གང་། ༡༥ལྒ་སྐྱ་སྲང་གང་། ༡༦པི་པི་ལིང་སྲང་གང་། ༡༧བ་ཤ་ཀ་སྲང་གང་། ༼དུང་དཀར་ཚིག་མཛོད་ཆེན་མོ་༽ནས་བཏུས།
དངོས་རྟོགས་
དངོས་རྟོགས།
བློ་དེ་ལ་ཡུལ་དེའི་རྣམ་པ་ཤར་བའི་སྒོ་ནས་རྟོགས་པ།
དངོས་ཅག་
དངོས་ཅག
ང་རང་ཚོ་དང་།  ང་ཚོ་ཞེས་པའི་མིང་གི་རྣམ་གྲངས།
དངོས་རྟོགས་
དངོས་རྟོགས།
༼དུང་དཀར་ཚིག་མཛོད་ཆེན་མོ་༽ནས་བཏུས།
དངོས་ཅག་
དངོས་ཅག
༼དུང་དཀར་ཚིག་མཛོད་ཆེན་མོ་༽ནས་བཏུས།
པའོ་ཀུང་།
པའོ་ཀུང་(༩༩༩–༡༠༦༢)(རྒྱ་སྐད།: 包拯)
མངོན་བརྗོད་ཀྱི་ཡག་ལག་གསུམ་
མངོན་བརྗོད་ཀྱི་ཡག་ལག་གསུམ།
ས་འོག  ས་སྟེང་། ས་བླ་དང་འབྲེལ་བའི་མིང་སྣ་ཚོགས། ༼དུང་དཀར་ཚིག་མཛོད་ཆེན་མོ་༽ནས་བཏུས།
ཀྲང་ཧྥེ།
ཀྲང་ཧྥེ་(༡༦༧-​༢༢༡)(རྒྱ་སྐད།: 张飞)
གདོང་རིས་སྣ་ཚོགས།
༼ཁྲང་པན་ལ་མགོ་༽ཞེས་པའི་ཟློས་གར་ནང་དུ་ཀྲང་ཧྥེ་ཡིས་ཟམ་ཁ་རུ་གས་རྒྱངས་བསྒྲགས་ནས་ཚའོ་ཚའོ་ཡི་ལས་དམག་ཁྲི་ཤོག་བཟློག་པ་རེད། དེའི་གདོང་རིས་ལ་དམར་སྔོ་ནག་གསུམ་གྱི་ཚོན་མདོག་སྤྱོད་པའི་ཐོག་ནས་ཁོའི་དཔའ་ཞིང་བརྟུལ་ཕོད་པའི་གཤིས་ཀ་མཚོན་གྱི་ཡོད།
དངོས་སྟོབས་ཀྱི་རིགས་པ་
དངོས་སྟོབས་ཀྱི་རིགས་པ།
༼དུང་དཀར་ཚིག་མཛོད་ཆེན་མོ་༽ནས་བཏུས།
མངོན་བརྗོད་
བླ་མ་།
མངོན་བརྗོད།
ཤེས་བྱའི་ཆོས་རེ་རེ་ལ་མིང་གི་རྣམ་གྲངས་མང་པོའི་སྒོ་ནས་བརྗོད་པ་ཞིག་ལ་ཟེར། དཔེར་ན།  ཉི་མ་ནི་ཡོངས་སུ་གྲགས་པའི་མིང་ཡིན་ཅིང་། དེ་མིན་ནམ་མཁའི་ནོར་བུ།  སྲིད་པའི་སྒྲོན་མེ། པདྨའི་གཉེན་ཞེས་པ་སོགས་ཁྱད་ཆོས་དང་འདྲ་ཆོས་སོགས་ཀྱི་སྒོ་ནས་བཏགས་པའི་མིང་སུམ་ཅུ་ལྷག་ཅམ་ཡོད་པ་ལྟ་བུ་ནི་མིང་གི་་མངོན་བརྗོད།  ལག་པ།  ཟུང་།  མིག་ཟེར་བ་ལྟ་བུ་གྲངས་གཉིས་ཀྱི་མངོན་བརྗོད་ཡིན་པ་སོགས་གྲངས་ཀྱི་མངོན་བརྗོད།    འཕུར་འགྲོ་ཞེས་པ།   མདའ་དང་།  བྱ། ལྷ་སོགས་དོན་མང་པོ་ལ་འཇུག་པ་ནི་མིང་གཅིག་དོན་མང་ཡིན་པས་མངོན་བརྗོད་ཤེས་ན་མིང་ལ་མི་རྨོངས་ཟེར་བའི་རྒྱུ་མཚན་ཡང་དེ་ཡིན།  ཞིབ་པར་ནི་སློབ་དཔོན་འཆི་མེད་སེང་གེས་མཛད་པའི་《མངོན་བརྗོད་འཆི་མེད་མཛོད》དང་།  དེའི་འགྲེལ་པ་《འདོད་འཇོའི་བ་མོ》ཞེས་པ་རྒྱ་གར་སྐད་ནས་བོད་སྐད་དུ་བསྒྱུར་བ་ཡོད།   གཞན་ཡང་བོད་ཀྱིས་མཁས་པས་མཛད་པ་དཔེར་ན།   ཞཱ་ལུ་ལོ་ཙཱ་བ་ཆོས་སྐྱོང་བཟང་པོས་མཛད་པའི《མངོན་བརྗོད་ལེགས་བཤད་གསེར་གྱི་ལྡེ་མིག》དེའི་སློབ་མ་སྐྱོགས་སྟོན་རིན་ཆེན་བཀྲ་ཤིས་ཀྱིས་མཛད་པའི་《མངོན་བརྗོད་ཀྱི་བསྟན་བཅོས》སྣར་ཐང་ལོ་ཙཱ་བས་སངྒ་ཤྲིའི་《མངོན་བརྗོད་གསེར་ཕྲེང་རོལ་པ》དགེ་ཡེ་བ་ཚུལ་ཁྲིམས་སེང་གེས་མཛད་པའི《མངོན་བརྗོད་མིང་གི་ཚོགས་གསལ་བར་བྱེད་པ་བློ་གསལ་རྣ་ཆ》  སྙེ་ཐང་བློ་བརྟན་བཞི་པས་མཛད་པའི་《ཚིག་གཏེར་གྱི་འགྲེལ་པ》 མཁྱེན་བརྩེ་ལོ་ཙཱ་བས་མཛད་པའི་《མངོན་བརྗོད་སྡེ་ཚན་བདུན་པ》   རིན་སྤུངས་ངག་དབང་འཇིགས་གྲགས་ཀྱིས་མཛད་པའི་《མངོན་བརྗོད་མཁས་པའི་རྣ་རྒྱན》༼འདི་དཔར་མའི་ནང་འགོ་འཇུག་བསྡོམས་ཡིག་ཕྲེང་སུམ་ཅུ་ལྷག་ཙམ་ཆད་སྐྱོན་བྱུང་འདུག༽དངུལ་ཆུ་དྷརྨ་བྷ་དྲས་མཛད་པའི་《མངོན་བརྗོད་རྒྱ་མཚོའི་ཆུ་ཐིགས》དང་གྲངས་ཀྱི་མངོན་བརྗོད་སོགས་ཡོད། ༼དུང་དཀར་ཚིག་མཛོད་ཆེན་མོ་༽ནས་བཏུས།
དངོས་སྟོབས་རྗེས་དཔག་
དངོས་སྟོབས་རྗེས་དཔག
རང་གི་རྟེན་དངོས་པོའི་སྟོབས་ཤུགས་ཀྱི་རྟགས་ཡང་དག་ལ་བརྟེན་ནས་རང་གི་འཛིན་སྟངས་ ཡུལ་དུ་གྱུར་པའི་གཞལ་བྱ་ཅུང་ཟད་ལྐོག་གྱུར་ལ་མི་བསླུ་བའི་ཤེས་པ་ཞིག་ལ་དངོས་སྟོབས་ རྗེས་དཔག་ཞེས་ཟེར་རོ།  །
༼དུང་དཀར་ཚིག་མཛོད་ཆེན་མོ་༽ནས་བཏུས།
ལག་ཆ།
འལག་ཆ་
དངོས་དོད་
དངོས་དོད།
ཁ་ནས་བཤད་པ་ཙམ་མིན་པའི་དངོས་སུ་མཐོང་ཐུབ་པ།
༼དུང་དཀར་ཚིག་མཛོད་ཆེན་མོ་༽ནས་བཏུས།
དངོས་དང་རྗེས་མཐུན་པ་
དངོས་དང་རྗེས་མཐུན་པ།
འབྱོར་པ་བཅུའི་ནང་ནས་འགའ་ཞིག་རང་ཉིད་ལ་དངོས་སུ་ཚང་བ་དང་།  འགའ་ཞིག་ དངོས་སུ་མ་ཚང་ཡང་ཆ་འདྲ་ཙམ་ཚང་བ།
༼དུང་དཀར་ཚིག་མཛོད་ཆེན་མོ་༽ནས་བཏུས།
བཀྲ་ཤིས་རྟགས་བརྒྱད།
བཀྲ་ཤིས་པའི་མཚོན་བྱེད་རྟགས་བརྒྱད་ཀྱི་རི་མོའི་མཚོན་ཚུལ་མདོ་ཙམ་ བརྗོད་པར་བྱ་བ་ལ་སྤྱིར་དེ་དག་སོ་སོའི་སྐབས་སུ་བབས་པའི་མཚོན་བྱ་ འདི་དང་འདི་ན་འོ་ཞེས་སྨྲ་བར་མི་ནུས་ཀྱང་།ད་ལམ་གཡང་སྐྱབས་ནོར་ བུ་ཆ་བདུན་གྱི་གཡང་རྫས་འགྲེལ་བཤད་ནང་གསུངས་པ་ལྟར་ན།
༡.འཁོར་ལོ་ནི།བརྗོད་བྱ་སྡེ་སྣོད་གསུམ་དང་།རྗོད་བྱེད་བསླབ་པ་ གསུམ་གདུལ་བྱའི་རྒྱུད་ལ་འཕོ་བར་བྱེད་པའི་ཆོས་ཀྱི་འཁོར་ལོའི་མཚོན་ཚུལ་ཡིན།
༢.གདུགས་ནི།འགྲོ་བའི་ཉོན་མོངས་པའི་ཚ་གདུང་སེལ་བར་བྱེད་པའོ།
དངོས་དོས་འདྲེན་ཁལ་
དངོས་དོས་འདྲེན་ཁལ།
དངོས་པོ་དང་དོ་པོ་བཀལ་བའི་ཁལ་མ།
བཀྲ་ཤིས་རྟགས་བརྒྱད།
༣.རྒྱལ་མཚན་ནི།ཕ་རོལ་བདུད་དང་མུ་སྟེགས་ཕམ་པར་བྱས་ཏེ།མཚན་ དང་དཔེ་བྱད་ཀྱི་ཡོན་ཏན་ཡོངས་སུ་རྫོགས་པར་མཚོན་པའོ།
དངོས་དོས་འདྲེན་ཁལ་
དངོས་དོས་འདྲེན་ཁལ།
༼དུང་དཀར་ཚིག་མཛོད་ཆེན་མོ་༽ནས་བཏུས།
བཀྲ་ཤིས་རྟགས་བརྒྱད།
༤.དཔལ་བེའུ།?པ་ཊ་?ནི།ཡོན་ཏན་ཐམས་ཅད་རབ་ཏུ་རྫོགས་ཤིང་། ཡེ་ཤེས་ལྔ་ཡི་དཔལ་དང་ལྡན་པའོ།
༥.དུང་དཀར་གཡས་འཁྱིལ་ནི།སྙན་པ་དམ་པའི་ཆོས་ ཀྱི་སྒྲ་སྒྲོགས་པའི་ཚངས་པའི་གསུང་དབྱངས་མཚོན་པའོ།
༦.བུམ་པ་ནི།ཡོན་ཏན་བཅུད་ཀྱིས་རབ་ཏུ་གང་ཞིག་ རྣམ་དཀར་བསོད་ནམས་ཀྱི་རྟེན་བྱེད་པ་མཚོན་པའོ།
༧.པདྨ་ནི།སྲིད་པར་གནས་ཀྱང་སྲིད་པར་མ་ཆཊ་པར་ ལས་ཉོན་གྱི་དྲི་མས་མ་གོས་པ་མཚོན་པའོ།
༨.གསེར་ཉ་ནི།གཡང་རྣམས་ཉེས་པའི་སྐྱོན་སྤངས་པར་ བྱེད་པའི་མཚོན་ཚུལ་ཡིན་པ་བཅས་གསུངས་འདུག གཞན་ ཡང་འཕཊ་པ་བཀྲ་ཤིས་བརྩེགས་པ་ཞེས་བྱ་བ་ཐེག་པ་ ཆེན་པོའི་མདོ་ལས།ན་མོ་དབུ་ལ་བཀྲ་ཤིས་གདུཊ་ལྟར་སྐྱོབས། སྐུ་ལ་བཀྲ་ཤིས་མི་ནུབ་རྒྱལ་མཚན་མཆོག གསུང་ལ་བཀྲ་ཤིས་ ཆོས་དུང་གཡས་སུ་འཁྱིལ།ཐུགས་ལ་བཀྲ་ཤིས་དཔལ་གྱི་བེ་འུ་ གསལ།སྤྱན་ལ་བཀྲ་ཤིས་རིན་ཆེན་གསེར་གྱི་ཉ། ལྗགས་ལ་བཀྲ་ ཤིས་པད་མོ་ལོ་འདབ་རྒྱས།མགུལ་ལ་བཀྲ་ཤིས་རིན་ཆེན་བུམ་ པ་འཁྱིལ། ཕྱག་ལ་བཀྲ་ཤིས་ཡོན་ཏན་ནོར་བུ་མཆོག ཞབས་ལ་ བཀྲ་ཤིས་འཕྲིན་ལས་འཁོར་ལོ་ལྔ། བཀྲ་ཤིས་རྫས་བརྒྱད་དངོས་ གྲུབ་དམ་པའི་མཆོག རྫས་མཆོག་བརྒྱད་ཀྱི་བཀྲ་ཤིས་གང་ཡིན་པ། དེང་འདིར་བདག་ཅག་རྣམས་ལ་བཀྲ་ཤིས་ཤོག བཀྲ་ཤིས་དེས་ཀྱང་ རྟག་ཏུ་བདེ་ལེགས་ཤོག་ཅེས་གསུངས་པ་སོགས་འགྲེལ་བཤད་ མཚོན་ཚུལ་རྒྱས་བསྡུས་ཅི་རིགས་མཆིས་ཀྱང་འདིར་དེ་ཙམ་གྱིས་ མཚོན་པར་བགྱིས་པ་ལགས་སོ།
གསོར་འབིགས།
གསོར་འབིགས་
དངོས་སྡིག་
དངོས་སྡིག
དངོས་སྡི་སྟེ་རང་ཉིད་དངོས་ཀྱིས་བྱས་པའི་སྡིག་པ་དང་།   བརྒྱུད་སྡིག་ནི་གཞན་ལ་བྱེད་དུ་ བཅུག་པའི་སྡིག་པ།
༼དུང་དཀར་ཚིག་མཛོད་ཆེན་མོ་༽ནས་བཏུས།
དངོས་པོ་
དངོས་པོ།
ནོར་རྫས་དང་ཡོ་བྱད་སོགས་ཏེ།  དོན་བྱེད་ནུས་པ་ནི་དེའི་མཚན་ཉིད་ཡིན།   དངོས་པོ། འདུས་བྱས།  མི་རྟག་པ་རྣམས་དོན་གཅིག
༼དུང་དཀར་ཚིག་མཛོད་ཆེན་མོ་༽ནས་བཏུས།
གཅུ་འཛེར།
གཅུ་འཛེར་
ལྕགས་འཛེར།
ལྕགས་འཛེར་
རྔོ་ཐོག་
རྔོ་ཐོག།
རྔོ་ཐོགས་པ་སྟེ་ཕན་ཐོགས་པའམ་ནུས་པ།
རྔོག་དཀྱིལ་བདུན་
རྔོག་དཀྱིལ་བདུན།
རྗེ་མར་པ་ལོ་ཙྰ་བའི་ཐུགས་བཅུད་རྔོག་ཆོས་སྐུ་རྡོ་རྗེ་ལ་བཀའ་བབས་པའི་དཀྱིལ་འཁོར་བདུན་ཏེ།   ༡  ཀྱེེ་རྡོ་རྗེ་ལྷ་དགུ།   ༢.ཡུམ་བདག་མེད་ལྷ་མོ་བཅོ་ལྔ།     ༣.རྡོ་རྗེ་གུར་རིགས་བསྡུས་ལྷ་ཞེ་དགུ།      ༤.རྡོ་རྗེ་གདན་བཞིའམ་རྣལ་འབྱོར་ནམ་མཁའ་ལྷ་གོ་བདུན།    ༥.དེའི་ཡུམ་བཀའ་ཡེ་ཤེས་མཁའ་འགྲོ་ལྷ་བཅུ་གསུམ།     ༦.མ་ཧྰ་མ་ཡའམ་སྒྱུ་མ་ཆེན་མོ་ལྷ་ལྔ།      ༧.སྨི་ཏི་ནས་རྔོག་ལ་བརྒྱུད་པ་འཇམ་དཔལ་གསང་ལྡན་ལྷ་ང་གསུམ་མ་བཅས་ཡིན་ནོ།  ། ༼དུང་དཀར་ཚིག་མཛོད་ཆེན་མོ་༽ནས་བཏུས།
དངོས་པོ་བརྒྱད་
དངོས་པོ་བརྒྱད།
མཁྱེན་པ་གསུམ་དང་སྦྱོར་བ་བཞི་འབྲས་བུ་ཆོས་ཀྱི་སྐུ་སྟེ་བརྒྱད།  མཁྱེན་པ་གསུམ་ནི་གཞི་ ཤེས་དང་།  ལམ་ཤེས།   རྣམ་མཁྱེན།   སྦྱོར་བ་བཞི་ནི་རྣམ་རྫོགས་སྦྱོར་བ་དང་། མཐར་གྱིས་སྦྱོབ་བ།  རྩེ་མོའི་སྦྱོར་བ།   སྐད་ཅིག་མའི་སྦྱོར་བ་བཅས་དང་།     འབྲས་བུ་ ཆོས་ཀྱི་སྐུ་བསྣན་པས་བརྒྱད་དོ། །
༼དུང་དཀར་ཚིག་མཛོད་ཆེན་མོ་༽ནས་བཏུས།
མོ་གཅུས། (ལག་ཆ།)
མོ་གཅུས་
རྒྱ་ནག
རྒྱ་ནག༼བསྡུས་རྒྱ་ཡིག：中国 སྲོལ་རྒྱུན་རྒྱ་ཡིག：中國༽་ནི་ཐོག་མ་ཉིད་ནས་ཧྭ་ཞ་རིགས་ཀྱི་འབྱུང་གནསས་དབུས་རྒྱུདས་ཁུལ་དུ་འང་ཀྲུང་ཡོན་སྲིད་དབང་གི་མངའ་ཁོངས་ལ་ཟེར། ཀྲུང་ཡོན་ནི་ཧོ་ནན་ཞིང་ཆེན་ལྟེ་བར་གྱུར་པའི་རྨ་ཆུའི་དབུས་རྒྱུད་དང་སྨད་རྒྱུད་དུ་གནས་ཡོད་ཅིང་། སྤྱི་ལེ་གྲུ་བཞི་མ་ཁྲི་༣༦༠ཙམ་ཡོད་པའི་གནའ་བོའི་ཧན་ཁུལ་དགུ་དང་། ཀྲུང་གོའི་ཆབ་སྲིད་དཔལ་འབྱོར་གྱི་ལྟེ་བའིས་ཁུལ་ཡིན། རྒྱལ་རབས་རིམ་བྱུང་གི་རྒྱལ་རབས་སྲིད་དབང་གིས་ཉེ་འཁོར་གྱི་མི་རིགས་སྲིད་དབང་དང་སྤེལ་རེས་དང་དམག་འཐབ་བྱེད་མྱོང་བ་དང་། ཞིན་ཅང་མངའ་ཁོངས་ཀྱི་པར་གཞི་རྒྱ་སྐྱེད་དང་ཇེ་ཉུང་དུ་བཏང་བ་དང་། མིག་སྔར་ཧེ་ལུང་ཅང་གཙང་པོའི་འབབ་རྒྱུད་དང་། སེ་པེ། མཚོ་ནུབ་རྒྱུད། མཚོ་བོད་ལྷོ་རྒྱུད་སོགས་ས་ཁུལ་སྣ་ཚོགས་ཚུད་ཡོད།
རྔོག་བྱང་ཆུབ་འབྱུང་གནས་
རྔོག་བྱང་ཆུབ་འབྱུང་གནས།
ཀླུ་མེས་ཀྱི་སློབ་མ་ཀ་བ་བཞིའི་ཡ་གྱལ། འདི་ཉིད་ལྕགས་ཁྱི（༡༠༡༠）ལོར་ཀླུ་མེས་ཀྱི་དྲུང་དུ་རབ་ཏུ་བྱུང་།  རྔོག་གིས་ལྕགས་ཕག་（༡༠༡༡）ལོར་ཡེར་པ་བ་རེང་བཟུང་།  བཟད་ཀྱི་ལྡིང་པ།  ཆུ་ཤུལ་ན་བོ།  སྦུས་སྡེ་ལྷོ་གོང་།  ཡོལ་ཐང་།  ལབ་སོ།  གྲལ་མ་ཐང་།  ཁ་རག་སོ་གཅིག་གཞུ་ཀུན་དགའ་ར་བ།  ཚ་མིག་སོགས་བཞེངས།  ལྷོ་ནུབ་ཀྱི་ལྷ་མདོ་ལ་སོགས་པའི་འབྲེ་ཚོ་ཡང་རྔོག་གི་སྐོར་ལགས།        དེ་རྣགས་ལ་རྔོག་སྐོར་དུ་གྲགས།  ཇོ་བོ་རྗེ་མངའ་རིས་ནས་དབུས་གཙང་དུ་ཕེབས་པའི་ཕྱི་ལོ་རྔོག་གིས་བྲག་ཡེར་པར་གདན་དྲངས་ནས་བསྙེན་བཀུར་གཟབ་རྒྱས་ཐོག་ཆོས་མང་པོ་གསན། འདི་ཉིད་ཇོ་བོའི་སློབ་མ་ཡང་ཡིན།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཤེལ་གྲི།
ཤེལ་གྲི་
ལག་སོག
ལག་སོག་
སྐམ་པ་མཆུ་རྣོ།
སྐམ་པ་མཆུ་རྣོ་
ཏོའུ་ཨེར་ཏུན།
ཏོའུ་ཨེར་ཏུན་(༡༦༡༢/༣༡_༡༦༥༠)(མན་ཇུ་སྐད།:; རྒྱ་སྐད།: 多爾袞/多尔衮)
གདོང་རིས་སྣ་ཚོགས།
༼མུ་འབྲེལ་རྙི་རྒྱ་༽ཡི་ནང་གི་ཏོའུ་ཨེར་ཏུན་གྱིས་གོང་མའི་བཅིབས་རྟ་བརྐུས་ཏེ་འཁོན་ཡ་ཧོང་སན་ཐའེ་ལ་ཁག་དཀྲིས་བྱས། ཕྱིས་སུ་ཧོང་སན་ཐའེ་ཡི་བུ་ཧོང་ཐན་པཱ་ཡིས་ཁོའི་སེམས་རྒྱུད་བཏུལ་ནས་གོང་མའི་བཅིབས་རྟ་ཕྱིར་རྩིས་འབུལ་ཞུས་པ་རེད། མི་སྣ་དེའི་གདོང་རིས་ནི་དམར་སེར་སྔོ་ནག་དཀར་ལྔས་བྲིས་པ་དེ་ནི་གདོང་རིས་རྙོག་འཛིང་ཆེ་བའི་གྲས་རེད།
དྲིལ་ཁྲུ།
དྲིལ་ཁྲུ​་
རྔོན་པའི་འདོན་།
རྔོན་པའི་འདོན།
ཐོག་མའི་འཁྲབ་ཚན་གྱི་མིང་།
༼དུང་དཀར་ཚིག་མཛོད་ཆེན་མོ་༽ནས་བཏུས།
རི་བོ་ཧི་མ་ལའི་བསྟན་བཅོས་
རི་བོ་ཧི་མ་ལའི་བསྟན་བཅོས།
རྔོད་ཨ་ལ་རོང་གི་བྲག་རར་
རྔོད་ཨ་ལ་རོང་གི་བྲག་རར།
དེང་སང་ཆབ་མདོ་ས་ཁུལ་ཁོངས་དཔལ་འབར་རྫོང་ར་ཡུལ་ཆུས་ཨ་ལ་མདོ། ༼དུང་དཀར་ཚིག་མཛོད་ཆེན་མོ་༽ནས་བཏུས།
མངོན་རྟོགས་ཀྱི་ཁྱད་པར་བཅུ་
མངོན་རྟོགས་ཀྱི་ཁྱད་པར་བཅུ།
དམིགས་པ་དང་། ཉེ་བར་སྟོན་པ།  རབ་ཏུ་རྟོགས་པ།  ཁས་ལེན་པ།  ངེས་པར་འབྱུང་བ།  ཡོངས་སུ་འཛིན་པ།  གནས་དང་གཡོག་འཁོར།  བཙུན་པར་སྐྱེ་བ།  སྐྱེ་བ།  འབྲས་བུའི་ཁྱད་པར་རོ།། ༼དུང་དཀར་ཚིག་མཛོད་ཆེན་མོ་༽ནས་བཏུས།
མངོན་རྟོགས་སྒོམ་པའི་རིམ་པ་བཅུ་གསུམ་
མངོན་རྟོགས་སྒོམ་པའི་རིམ་པ་བཅུ་གསུམ།
མཐུན་རྐྱེན་གྲུབ་པ་ཚོགས་བསགས་པ། འགལ་རྐྱེན་སེལ་བ་སྲུང་བའི་འཁོར་ལོ་བསྒོམ་པ།  སྔགས་གཉིས་བརྗོད་ནས་འཆི་བ་ཆོས་སྐུའི་ལམ་འཁྱེར་བསྒོམ་པ། རྒྱུ་རྡོ་རྗེ་འཛིན་པ་བསྐྱེད་ནས་བར་དོ་ལོངས་སྐུ་ལམ་འཁྱེར་བསྒོམ་པ།  འབྲས་བུ་རྡོ་རྗེ་འཛིན་པ་བསྐྱེད་ནས་སྐྱེ་བ་སྤྲུལ་སྐུའི་ལམ་འཁྱེར་བསྒོམ་པ།  སྐྱེ་མཆེད་མ་གོ་ཆའི་ལྷ་སྔགས་གང་རུང་དགོད་པ།   ཡེ་ཤེས་པ་བསྟིམ་པ།  དབང་བསྐུར་རྒྱས་གདབ་བྱེད་པ།   མཆོད་བསྟོད་བདུད་རྩི་མྱང་བ།  དག་པ་དྲན་པ།   ཕྲ་ཐིག་བསྒྲོན་པ། བཟླས་པ་བྱེད་པ།  གཏོར་མ་འབུལ་བ། ༼དུང་དཀར་ཚིག་མཛོད་ཆེན་མོ་༽ནས་བཏུས།
མངོན་མཐོ་ངེས་ལེགས་ཀྱི་རྒྱུ་གཉིས་
མངོན་མཐོ་ངེས་ལེགས་ཀྱི་རྒྱུ་གཉིས།
དད་པ་དང་ཤེས་རབ། ༼དུང་དཀར་ཚིག་མཛོད་ཆེན་མོ་༽ནས་བཏུས།
མངོན་འདོད་
མངོན་འདོད།
འདོད་འདུངས་ཀྱི་བསམ་བློ། ༼དུང་དཀར་ཚིག་མཛོད་ཆེན་མོ་༽ནས་བཏུས།
མངོན་མཐོ་ངེས་ལེགས་ལ་གནོད་འགྱུར་སྤོང་རྒྱུའི་བཅོ་ལྔ་
མངོན་མཐོ་ངེས་ལེགས་ལ་གནོད་འགྱུར་སྤོང་རྒྱུའི་བཅོ་ལྔ།
འཇིག་རྟེན་གནོད་པ་བདུད་ལས་དང་། བྱང་ཆུབ་སེམས་བརྗེད་སྤྲོ་བ་མེད། འཁྲུལ་དང་མོས་མེད་ཞལ་ལྟ་དང་།  ཉེ་ཚེ་དམྱལ་བའི་རྒྱུ་དང་ནི།  རྩ་ལྟུང་རབ་བྱུང་བར་ཆད་དང་། མི་དགེ་བཅུ་དང་འདོད་བསྟེན་དང་། རྒྱལ་སྲས་རྣམས་ལ་ལོག་སྒྲུབ་དང་། ལས་སྒྲིབ་དང་ཆོས་སྤོང་བའོ།། ཞེས་པ་ལྟར་རོ།། ༼དུང་དཀར་ཚིག་མཛོད་ཆེན་མོ་༽ནས་བཏུས།
མངོན་པ་
མངོན་པ།
སངས་རྒྱས་ཆོས་ལུགས་ཀྱི་བཤད་སྲོལ་ལ།  ལྷག་པ་ཤེས་རབ་ཀྱི་བསླབ་པ་བརྗོད་བྱའི་གཙོ་བོར་བྱས་ནས་སྟོན་པའི་སྡེ་སྣོད།  ཡུལ་རྒྱས་འབྲིང་བསྡུས་གསུམ་ལྟ་བུ། ༼དུང་དཀར་ཚིག་མཛོད་ཆེན་མོ་༽ནས་བཏུས།
མངོན་དུ་གྱུར་པ་བཅུ་
མངོན་དུ་གྱུར་པ་བཅུ།
བསྙེན་པར་རྫོགས་པའི་སྐབས་ཀྱི་མངོན་དུ་གྱུར་པ་བཅུ་ནི། སྟོན་པ་མངོན་དུ་གྱུར་པ། སངས་རྒྱས་མངོན་དུ་གྱུར་པ། ཆོས་མངོན་དུ་གྱུར་པ། མཁན་པོ་མངོན་དུ་གྱུར་པ། སློབ་དཔོན་མངོན་དུ་གྱུར་པ།  བསྙེན་པར་རྫོགས་འདོད་མངོན་དུ་གྱུར་པ། ཡོ་བྱད་མངོན་དུ་གྱུར་པ།  ཡོངས་སུ་དག་པ་མངོན་དུ་གྱུར་པ། གསོལ་བ་མངོན་དུ་གྱུར་པ། ལས་མངོན་དུ་གྱུར་པ། ༼དུང་དཀར་ཚིག་མཛོད་ཆེན་མོ་༽ནས་བཏུས།
མངོན་པ་གཉིས་
མངོན་པ་གཉིས།
དོན་དམ་པའི་ཆོས་མངོན་པ་དང་བརྡར་བཏགས་པའི་ཆོས་མངོན་པའོ། ༼དུང་དཀར་ཚིག་མཛོད་ཆེན་མོ་༽ནས་བཏུས།
རྣོ་སོག​
རྣོ་སོག​​་
མངོན་པ་ནས་བཤད་པའི་གསེར་གྱི་རི་བདུན་
མངོན་པ་ནས་བཤད་པའི་གསེར་གྱི་རི་བདུན།
མུ་ཁྱུད་འཛིན། རྣམ་འདུད།   རྟ་རྣ།  ལྟ་ན་སྡུག  སེང་ལྡེང་ཅན།  གཤོལ་མདའ་འཛིན།   གཉའ་ཤིང་འཛིན་རིའོ།། ༼དུང་དཀར་ཚིག་མཛོད་ཆེན་མོ་༽ནས་བཏུས།
མངོན་པའི་རྒྱུད་རིས་
མངོན་པའི་རྒྱུད་རིས།
སངས་རྒྱས་བཅོམ་ལྡན་འདས་ནས་ཐོགས་མེད་སྐུ་མཆེད་དང་ཀླུ་སྒྲུབ་ཡབ་སྲས་བར་མངོན་པ་གོང་འོག་གཉིས་ཀའི་བླ་བརྒྱུད་ཀྱི་བྲིས་སྐུ། ༼དུང་དཀར་ཚིག་མཛོད་ཆེན་མོ་༽ནས་བཏུས།
རྔོག་ལེགས་པའི་ཤེས་རབ་
རྔོག་ལེགས་པའི་ཤེས་རབ།
བཀའ་གདམས་ཀྱི་མེས་པོ་ཇོ་འབྲོམ་ཡབ་སྲས་གསུམ་གྱི་ཡ་གྱལ་ཡིན་ལ། ཇོ་བོ་རྗེའི་སློབ་མ་སྙན་གྲགས་ཅན་དབུས་ཀྱི་ཁུ་རྔོག་འབྲོམ་གསུང་གྱི་ཡ་གྱལ་ཡང་ཡིན།  ཆོས་རྒྱལ་ཁྲི་སྲོང་ལྡེ་བཙན་གྱི་བློན་པོ་རྔོག་ཆེན་པའི་རྒྱུད་པ་ཡར་འབྲོག་དོའི་ཕྱི་རོལ་གྱི་མཚོ་ཆེན་པོའི་འགྲམ་དུ་གྲོང་ཆགས་པའི་སྔགས་རྙིང་མ་བའི་དགེ་བཤེས་རྡོ་རྗེ་གཞོན་ནུར་སྲས་ལྔ་ཡོད་པའི་ཆེ་བར་སྐུ་འཁྲུངས།  འབྲིང་ཡེ་ཤེས་ཡོན་ཏན་ལས་རབ་ཏུ་བྱུང་།  སྐུ་ན་ཆུང་ངུའི་དུས་མངའ་རིས་གུ་གེ་རྒྱལ་པོས་ཁ་ཆེའི་ཡུལ་དུ་མངགས་ཏེ་ནང་པ་སངས་རྒྱས་པའི་ཆོས་ལུགས་སློབ་གཉེར་མཛད་ནས་མཁས་པར་གྱུར།      ཕྱིས་སུ་ལོ་ཆེན་རིན་ཆེན་བཟང་པོར་རོགས་མཛད་དེ་བཀའ་ཆོས་བསྒྱུར།  རབ་བྱུང་དང་པོའི་ཤིང་བྱ（༡༠༤༥）ལོར་དབུས་སུ་ཕེབས་སྐབས་རྔོག་གིས་ལྷ་སར་སྤྱན་དྲངས།  སྤྱན་རས་གཟིགས་ཀྱིས་མི་དཀར་པོ་ཞིག་ཏུ་བྱས་ནས་བསུ་བ་མཛད།  ནག་ཚོ་དང་ལྷན་དུ་ཇོ་བོ་དང་མཇལ་ཏེ་ཇོ་བོའི་ཐུགས་སྲས་སུ་གྱུར།  རྔོག་གིས་ལོ་པཎ་ལ་ཞུས་ནས་རྟོག་གེ་འབར་བ་བསྒྱུར།  དེ་ནས་ཁུ་སྟོན་བརྩོན་འགྲུས་གཡུང་དྲུང་དང་ལྷན་དུ་ཇོ་བོའི་དྲུང་ནས་བཀའ་གདམས་བུ་ཆོས་ཞུས།  རབ་བྱུང་དང་པོའི་ཆུ་གླང（༡༠༧༣）ལོར་གསང་ཕུ་ནེའུ་ཐོག་དགོན་པ་བཏབ།  རྔོག་ལོ་ཡབ་སྲས（ལེགས་པའི་ཤེས་རབ་དང་བློ་ལྡན་ཤེས་རབ་གཉིས་ལ་ཞུ）ཀྱིས་ཚད་མ་རྣམ་ངེས་དང་བྱམས་ཆོས་གཞིར་བཞག་གིས་གསང་ཕུར་རིགས་ལམ་ནས་དྲངས་པའི་འཆད་ཉན་ཤིན་ཏུ་དར་པོ་བྱུང་།  སློབ་མ་མཁས་པ་ཉིད་ཀྱི་དབོན་རྔོག་བློ་ལྡན་ཤེས་རབ་སོགས་བྱུང་། ༼དུང་དཀར་ཚིག་མཛོད་ཆེན་མོ་༽ནས་བཏུས།
མངོན་པ་ཀུན་བཏུས་ཀྱི་བརྗོད་དོན་བསྡུས་པ་རྣམ་པ་བཅུ་གཅིག་
མངོན་པ་ཀུན་བཏུས་ཀྱི་བརྗོད་དོན་བསྡུས་པ་རྣམ་པ་བཅུ་གཅིག།
མཚན་ཉིད་ཀྱིས་བསྡུས་པ། ཁམས་ཀྱིས་བསྡུས་པ།  རིགས་ཀྱིས་བསྡུས་པ།  གནས་སྐབས་ཀྱི་བསྡུས་པ།  གྲོགས་ཀྱིས་བསྡུས་པ།  ཕྱོགས་ཀྱིས་བསྡུས་པ།  དུས་ཀྱིས་བསྡུས་པ།  ཕྱོགས་གཅིག་གིས་བསྡུས་པ།   མཐའ་དག་གི་བསྡུས་པ།   གཅིག་གིས་བསྡུས་པ། དོན་དམ་པས་བསྡུས་པའོ། ༼དུང་དཀར་ཚིག་མཛོད་ཆེན་མོ་༽ནས་བཏུས།
ཁ་ན་ཌ།
ཁ་ན་ཌ་(Canada)ནི་ཨ་མེ་རི་ཁ་གླིང་ཆེན་གྱི་རྒྱལ་ཁབ་ཞིག་རེད། དེའི་རྒྱལ་ས་ནི་ཨོ་ཏ་ཝ་རེད།  ལོ་ཙཱའི་དབང་གིས་གཤམ་ལ་ཁེ་ན་ཏ་ཞེས་ཀྱང་འབོད།
ཁེ་ན་ཏ་ནི་བྱང་ཨ་རིའི་གླིང་ཆེན་གྱི་བྱང་ཕྱོགས་སུ་ཡོད་པའི་རྒྱལ་ཁབ་ཅིག་ཡིན། དེ་ཡི་ལྷོ་ཕྱོགས་དང་ནུབ་ཕྱོགས་གཉིས་ཀ་ཨ་རི་རྒྱལ་ཕྲན་མཉམ་འབྲེལ་རྒྱལ་ཁབ་ལ་སྦྲེལ་ཡོད་པ་དང་། ས་ཁྱོན་གྱི་ཆ་ནས་བཤད་ན། ཁེ་ན་ཏ་ནི་འཛམ་གླིང་རྒྱལ་ཁབ་ཀྱི་གྲས་ནས་རྒྱལ་ཁབ་ཆེ་ཤོས་ཨང་གཉིས་པ་ཡིན། ཁེ་ན་ཏ་ལ་ཞིང་ཆེན་བཅུ་དང་མངའ་ཁོངས་ས་ཆ་གསུམ་ཡོད། ཨོ་ཐེ་ཝ་ནི་ཁེ་ན་ཏ་རྒྱལ་ཁབ་ཀྱི་རྒྱལ་ས་ཡིན། ༡༨༦༧ལོར། ཁེ་ཏ་ན་རྒྱལ་ཁབ་ཅིག་ཏུ་གྱུར་ཀྱང་། ༡༩༨༢ལོར་གཞི་ནས་དབྱིན་ཇི་ལས་རང་ཉིད་ཀྱི་རྩ་ཁྲིམས་ཕྱིར་ལག་ཏུ་ཐོབ། དེ་ལ་སྔོན་ཆད་ཁེ་ན་ཏའི་བདག་དབང་ཞེས་བརྗོད།
ས་ཁམས།
ཨུ་རུ་སུའི་རྗེས་ནས་ཁེ་ན་ཏ་ནི་འཛམ་གླིང་སྟེང་གི་ས་ཁྱོན་ཆེ་ཤོས་ཀྱི་རྒྱལ་ཁབ་ཨང་གཉིས་པ་ཡིན་པ་དང་། འཛམ་གླིང་སྟེང་གི་རྒྱལ་ཁབ་གང་རུང་གི་མཚོ་ངོགས་མཐའ་མཚམས་ལ་འབྲེལ་བ་ཆེས་རིང་ཤོས་ཡིན། དེ་ནི་ཞི་བདེ་རྒྱ་མཚོ་དང་བྱང་སྣེའི་རྒྱ་མཚོ། ནུབ་རྒྱ་མཚོ་ཆེན་པོར་འབྲེལ་ནས་ཡོད་ལ། འཛམ་གླིང་སྟེང་དུས་མཚུངས་སུ་རྒྱ་མཚོ་ཆེན་པོ་གསུམ་ལ་འབྲེལ་ཡོད་པའི་རྒྱལ་ཁབ་གཅིག་པུའང་ཡིན། དེ་ལ་ས་ཁུལ་དུས་ཚོད་མི་འདྲ་བ་དྲུག་ཡོད། ཁེ་ན་ཏ་དང་ཨ་རི། (མངའ་སྡེ་འོག་མ༤༨དང་ཨ་ལ་སི་ཁ།)དྲན་མར་ཁི། (སྔོ་ལྗང་ས་གཞི།)ཧྥ་རན་སི(ཕིའེ་རི་དང་མི་ཁིའུ་ལོན་མངའ་སྡེ་ནི་གསར་རྙེད་ས་ཆའི་གླིང་ཕྲན་ལས་ཐག་རིང་པའི་གླིང་ཕྲན་ཁྱུ་ཚོགས་ཆུང་ཆུང་ཞིག་ཡིན།)བཅས་ཀྱི་ས་དང་རྒྱ་མཚོའི་མཐའ་མཚམས་འདྲེས་ནས་ཡོད།
མངའ་སྡེ།
ཁེ་ན་ཏ་ནི་ཞིང་ཆེན་བཅུ་དང་མངའ་ཁོངས་ས་ཆ་གསུམ་གྱིས་གྲུབ་ཡོད་པ་ཞིག་ཡིན། ཞིང་ཆེན་དག་གོ་ལའི་འཕྲེད་ཐིག་གི་ཐད་གཤིབ་ཐིག་རིས༤༥པ་དང༦༠པའི་བར་དུ་ཡོད་ལ། མངའ་ཁོངས་ས་ཆ་དག་གོ་ལའི་འཕྲེད་ཐིག་གི་ཐད་གཤིབ་ཐིག་རིས༦༠པའི་བྱང་ཕྱོགས་སུ་ཡོད། དོ་རོན་དོ་དང་བན་ཁོས་བིར། མོན་ཁྲེལ་གྲོང་ཁྱེར་སོགས་ཚུད་པའི་ཁེ་ན་ཏའི་གྲོང་ཁྱེར་ཆེན་པོ་མང་ཤོས་ནི་ལྷོ་ཁུལ་དུ་ཡོད། ཁེ་ན་ཏའི་བྱང་ཕྱོགས་ས་ཁུལ་དུ་འཚོ་སྡོད་བྱེད་མཁན་མི་ཧ་ཅང་ཉུང་ཤས་ལས་མེད། ཁེ་ན་ཏ་ནི་ནུབ་ཕྱོགས་མཚོ་ངོགས་ནས་ཁེ་ན་ཏ་རྩྭ་ཐང་དང་ཁེ་ན་ཏ་དཀྱིལ་མ་འཕྲེད་དུ་བཅད་དེ། ནུབ་རྒྱ་མཚོ་ཆེན་པོའི་ས་ཁུལ་དུ་ཐུག་ཡོད། བྱང་ཕྱོགས་ཀྱི་ཨ་ལ་སི་ཁ་དང་སྔོ་ལྗང་ས་གཞི་གཉིས་ཀྱི་བར་དུ་མངའ་ཁོངས་ས་ཆ་གསུམ་ཆགས་ཡོད། ཡུའུ་ཁོན་ནི་ནུབ་ཕྱོགས་སུ་ཡོད་པ་དང་། དེ་ནས་ནུབ་བྱང་མངའ་ཁོངས་ས་ཆ། དེ་ནས་ནུའུ་ན་ཝུས་དི་ཡིན། མཚོ་ཆེན་པོ་ལྔ་ལས་བཞི་ནི་ཁེ་ན་ཏ་དང་ཨ་རི(མི་ཆེ་གྷན་མཚོ་མོ་ཨ་རིའི་ནང་དུ་ཡོད།)ཐུན་མོང་གིས་སྤྱོད་ཀྱིན་ཡོད། དེ་དག་གིས་སའི་གོ་ལའི་ཆུ་གཙང་མའི་བརྒྱ་ཆ༡༦ཟིན་ཡོད། སྐྱེས་བུ་དམ་པ་ལོ་རན་སིའི་མཚོ་ལམ་ཞེས་པ་མཚོ་ཆེན་པོ་དག་དང་འབྲེལ་ནས་ནུབ་རྒྱ་མཚོ་ཆེན་པོར་འདྲེས་ཡོད་པས། གྲུ་གཟིངས་དག་ཁེ་ན་ཏའི་ཨོན་དེ་རིའོ་ཡི་ནང་ཁུལ་ས་ཆ་དེན་དྲིར་བྷེ་གྲོང་ཁྱེར་ལྟ་བུ་ལ་འགྲོ་བར་སྟབས་བདེ་བཟོས་ཡོད།
ལོ་རྒྱུས།
ཡོ་རོབ་པ་མ་སླེབས་སྔོན་གྱི་ལོ་ངོ་སྟོང་ཕྲག་མང་པོའི་རིང་ལ། ས་སྐྱེས་རྡོ་སྐྱེས་ཀྱི་མི་མང་པོ་ད་ལྟའི་ཁེ་ན་ཏའི་ནང་དུ་འཚོ་སྡོད་བྱས་ཡོད་པ་རེད། ཁོ་ཚོ་ལ་ཐོག་མའི་མི་རིགས་དང་ཨི་ནེ་དི་མི་རིགས་ཞེས་གྲགས། ཁྲག་རིགས་འདྲེས་མཚོ་ལས་ཕྱེད་ཐོག་མའི་མི་རིགས་དང་ཕྱེད་ཡོ་རོབ་པ་ཡིན་པ་ཡོད། རིགས་གསུམ་པོ་ལྷན་དུ་བྱས་ན་ཁོ་ཚོར་ས་སྐྱེས་རྡོ་སྐྱེས་ཀྱི་མིའམ་གདོད་མའི་མི། ཡང་ན་ཐོག་མའི་མི་རིགས་ཞེས་འབོད། སྔོན་ཆད་ཡོ་རོབ་པས་ཁོ་ཚོ་ལ་ཨེན་དྲིས་ཨན་མི་རིགས་ཀྱང་ཟེར་མོད། དེང་སྐབས་དེ་ལྟར་བོས་ན་གུས་ཞབས་མ་བྱས་པར་འདོད། བེ་ཁན་མི་རིགས་ནི་ཁེ་ན་ཏའི་ནང་དུ་སླེབ་མཁན་ཡོ་རོབ་པ་ཐོག་མ་ཡིན་ལ། དེང་སྐབས་ཀྱི་ནེས་ཧྥང་དྲི་ལན་གླིང་ཕྲན་དུ་འཚོ་སྡོད་བྱས་ཡོད་པ་རེད། གླིང་ཕྲན་དེ་ནི་བེ་ཁན་མྱུལ་ཞིབ་པ་ལེ་ཧྥུ་ཨེ་རིག་སན་གྱིས་སྣེ་འཁྲིད་ཀྱིན་ཡོད། གང་ལྟར་ཁོ་ཚོ་དེ་རུ་རྒྱུན་རིང་པོར་གནས་སྡོད་མི་བྱེད་པ་རེད། དུས་རབས༡༦པའི་དུས་འགོར། ཡོ་རོབ་པ་ཚོས་ཁེ་ན་ཏའི་ཤར་མཚོ་ངོགས་ལ་འཚོལ་ཞིབ་བྱེད་པའི་འགོ་བཙུགས། ༡༤༩༧ལོར། དབྱིན་ཇི་ནས་ཡིན་པའི་ཇོན་ཁེ་བྷོ་དི་ཡིས་འགོ་བརྩམས་ཤིང་། དེ་ནས༡༥༣༤ལོར། ཧྥ་རན་སི་ནས་ཡིན་པའི་ཇེ་ཁི་ཁེ་སི་ཁར་དིར་ཡིན་པ་དང་། རྗེས་སུ་ཨ་ལེ་ཁི་སི་རྫན་དྲིལ་མ་ཁན་རྫེས་ཞི་བདེ་རྒྱ་མཚོའི་མཚོ་ངོགས་སུ་འབྱོར་ཡོད་ལ། དེད་དཔོན་ཇེམ་སི་ཁོས་ཁི་དང་ཇོར་ཇི་ཝན་ཁོས་ཝིར་གཉིས་མཚོ་ཐོག་ནས་བསྐྱོད་ཡོད་པ་རེད། ཡོ་རོབ་པས་ད་དུང་ཐོག་མའི་མི་རིགས་ལྷན་དུ་ཆུ་བྱའི་སྤུ་ཚོང་བརྒྱབ་ཡོད་འདུག
ཁེ་ན་ཏའི་ས་ཆ་ཕྱེད་ཀ་རུ་ཧྥ་རན་སིའི་མི་དང་། ཕྱེད་ཀ་རུ་དབྱིན་ཇིའི་མི་དང་སི་ཁོ་དི་ལན་གྱི་མི་གཞིས་ཆགས་ཡོད་པ་རེད། ༡༦༠༥ལོར་ས་མོལ་དྲེ་ཆམ་ལན་གྱིས་ཧྥ་རན་སི་མི་མང་ལ་འགོ་ཁྲིད་དེ། ཨེ་ཁ་དྲེ(དེང་སང་ནོ་བཱ་སི་ཁོ་དེ་ཞེས་འབོད།)ནང་དུ་ཕོར་དི་རོ་ཡིལ་འཛུགས་སྐྲུན་བྱས་པ་དང་། ༡༦༠༨ལོར། ཁོང་གིས་ཁེའུ་བྷེ་ཁི་གྲོང་ཁྱེར་གསར་དུ་འཛུགས་པའི་འགོ་བཙུགས། ༡༧༥༩ལོར། ཁེའུ་བྷེ་ཁི་གྲོང་ཁྱེར་ཉེ་འགྲམ་དུ་བྱུང་བའི་ཨ་བྷི་ར་ཧམ་ཐང་གཞུང་དམག་འཁྲུག་གི་རྗེས་སུ་དབྱིན་ཇིས་ཧྥ་རན་སིའི་ས་ཁུལ་དག་བདག་ཏུ་བཟུང་། ཨ་རིའི་གླིང་ཆེན་གསར་བརྗེ་དམག་འཁྲུག་གི་རྗེས་སུ། ཨ་རི་རྒྱལ་ཁབ་གསར་པའི་མི་མང་པོ་ཞིག་དབྱིན་ཇི་ལ་བློ་དཀར་བར་གྱུར། མི་མང་སྟོང་ཕྲག་མང་པོ་ཁེ་ན་ཏའི་བྱང་ཕྱོགས་སུ་ཡོང་སྟེ་ནོ་བཱ་སི་ཁོ་དེ་དང་། བྷི་རན་ས་ཝེ་ཁི་གསར་བ། ཁེའུ་བྷེ་ཁི། ཨོན་དེ་རིའོ་རུ་གཞིས་ཆགས་ཤིང་། ཁོ་ཚོར་གོང་མའི་རྒྱལ་ཁབ་ལ་ཞེན་ཅན་མཉམ་འབྲེལ་ཞེས་འབོད། ༡༨༡༢ལོའི་དམག་འཁྲུག་གི་སྐབས་སུ། ཨ་རིས་ཁེ་ན་ཏ་དབང་སྒྱུར་བྱེད་རྩིས་བྱས་ཀྱང་ལེགས་འགྲུབ་མ་བྱུང་། ༡༨༦༧ལོའི་ཟླ༧ཚེས༡ཉིན། ཁེ་ན་ཏ་མཉམ་འབྲེལ་སྲིད་གཞུང་ཞིག་ཏུ་གྱུར། དེའི་ནང་དུ་ཨོན་དི་རིའོ་དང་ཁེའུ་བྷེ་ཁི། བྷི་རན་སི་ཝེ་ཁི་གསར་བ། ནོ་བ་སི་ཁོ་དེ་ཞིང་ཆེན་བཅས་འདུས་ཡོད། མི་རྗེ་ཇོན་མེ་ཁི་དྲོ་ནལ་ནི་སྲིད་བློན་ཐོག་མ་དེ་ཡིན། ༡༨༧༠ལོར་ཡུའུ་ཁོན་མངའ་ཁོངས་ས་ཆ་སྟེ། མ་ནེ་དོ་པ་དང་ནུབ་བྱང་མངའ་ཁོངས་ས་ཆ་དག་ཁེ་ན་ཏའི་ཆ་ཤས་སུ་གྱུར་ཅིང་། ༡༨༧༡ལོར་དབྱིན་ཇི་ཁོ་ལོམ་བྷིས་ཨ་དང་། ༡༨༧༣ལོར། རྒྱལ་སྲས་ཨེ་ཝར་དྲི་ཁེ་ན་ཏའི་སྟངས་འཛིན་འོག་ཏུ་གྱུར།  གཙང་པོ་དམར་པོའི་གྱེན་ལངས་གཉིས་བྱུང་ཡོད་དེ། གཅིག་ནི༡༨༦༩ནས༡༨༧༠ལོའི་བར་དང་། གཞན་དེ་ནི༡༨༨༥ལོར་ཡིན་ལ། གྱེན་ལངས་དེ་གཉིས་ཀྱི་འགོ་འཁྲིད་མཁན་ལོས་ཨེ་སི་རེལ་ཡིན། ཁོང་གིས་མེ་དིས་སི་མི་རིགས(ཧྥ་རན་སིའི་མི་དང་ཐོག་མའི་མི་རིགས་ལས་བྱུང་བའི་ཁྲག་རིགས་འདྲེས་མའི་མི།)ཀྱི་ཐོབ་ཐང་ཆེད་འཐབ་རྩོད་བྱས། ༡༨༨༥ལོར། ཁེ་ན་ཏའི་ནང་དུ་ཁེ་ན་ཏ་ཞི་མཐུན་ལྕགས་ལམ་ཞེས་པའི་མེ་འཁོར་ལྕགས་ལམ་ཞིག་ལེགས་འགྲུབ་བྱུང་སྟེ། ཁེ་ན་ཏའི་མི་རྣམས་ནུབ་ཕྱོགས་སུ་འགྲོ་བར་སྟབས་ཇེ་བདེར་བཏང་། ཡོ་རོབ་པ་མང་པོ་ཞིག་ཁེ་ན་ཏའི་རྩྭ་ཐང་དུ་སླེབས་པས། ༡༠༩༥ལོར། ཨལ་བྷིར་ད་དང་ས་སི་ཁ་ཆེ་ཝན་གཉིས་ཁེ་ན་ཏའི་ཞིང་ཆེན་གཉིས་སུ་གྱུར།
འཛམ་གླིང་དམག་ཆེན་དང་པོའི་སྐབས་སུ། ཁེ་ན་ཏ་དམག་མིས་དབྱིན་ཇི་རྒྱལ་པོའི་རྒྱལ་ཁབ་ཆེད་འཐབ་འཛིང་བྱས། དམག་འཁྲུག་གཞན་ལས་དམག་འཁྲུག་འདིའི་ནང་དུ་ཁེ་ན་ཏའི་མི་ཤི་བ་མང་། ༡༩༡༧ལོར། ཧྥ་རན་སི་རུ་བྱུང་བའི་བེས་མེས་རེས་ཇི་དམག་འཁྲུག་སྐབས་ཁེ་ན་ཏ་འཇར་མན་ལས་རྒྱལ་རྗེས། ཁེ་ན་ཏ་ནི་རྒྱལ་ཁབ་ངོ་མ་ཞིག་ཡིན་པ་སྔར་ལས་ངོས་འཛིན་ཡག་པོ་ཐོབ། དམག་འཁྲུག་མཇུག་རྫོགས་རྗེས། བུད་མེད་ཚོར་འོས་ཤོག་འཕེན་ཆོག་པའི་ཐོབ་ཐང་སྤྲད། རྒྱུ་མཚན་གཅིག་ནི་སྐྱེས་པ་ཚོས་ཡོ་རོབ་ནང་འཐབ་འཛིང་བྱེད་སྐབས་ཁོ་ཚོས་མཚོན་ཆ་བཟོ་བའི་ཐད་ལ་རོགས་རམ་ཆེན་པོ་བྱས་པས་ཡིན། ༡༩༣༡ལོར། ཁེ་ན་ཏ་རང་བཙན་གཙང་མའི་རྒྱལ་ཁབ་ཅིག་ཏུ་གྱུར། ༡༩༣༡ལོའི་རྗེས་སུ། ཁེ་ན་ཏ་སྲིད་གཞུང་གིས་ཁེ་ན་ཏའི་དོན་དག་ཆ་ཚང་ཐག་གཅོད་བྱེད་ཀྱིན་ཡོད།
ཁེ་ན་ཏ་ཡིས་འཛམ་གླིང་དམག་ཆེན་གཉིས་པའི་ནང་དུའང་འཐབ་འཛིང་བྱས། ༡༩༤༢ལོའི་དྲེ་པེ་དམག་འཁྲུག་ནི་ཧ་ཅང་གིས་མི་ལེགས་པ་བྱུང་ཡོད་དེ། དམག་མི་མང་ཤོས་བསད་པ་དང་རྨས་སྐྱོན་ཕོག་པ་དང་བཙོན་འཇུག་བྱས། ༡༩༤༤ལོའི་ནོར་མན་དྲིའི་དམག་འཁྲུག་སྐབས་ཁེ་ན་ཏ་མིས་བྱས་རྗེས་བཞག་ཡོད་ལ། ཁོ་ཚོས་ཧོ་ལན་བཅིངས་འགྲོལ་བཏང་། (འཇར་མན་དབང་སྒྱུར་ལས་རང་དབང་སྤྲད།) ༡༩༤༩ལོར། ནེ་ཧྥོང་དྲི་ལན་དང་ལ་བྷིར་དྲོ་ནི་ཁེ་ན་ཏའི་ཞིང་ཆེན་བཅུ་པར་གྱུར། ༡༩༥༦ལོར། རྗེས་སུ་སྲིད་བློན་དུ་གྱུར་བའི་ལེ་སི་དིར་ཕེར་སན་གྱིས་སུས་རྫི་དམག་འཁྲུག་མཇུག་རྫོགས་པར་རོགས་རམ་བླ་ན་མེད་པ་བྱས། དེའི་རྐྱེན་གྱིས་ཁོང་ལ་ནོ་བྷེལ་ཞི་བདེའི་གཟེངས་རྟགས་ཐོབ། ༡༩༦༥ལོར། ཕེར་སན་གྱིས་ཁེ་ན་ཏ་ལ་རྒྱལ་དར་གསར་པ་གཡའ་ཤིང་ལོ་མ[4]ཞེས་པ་བཟོས། དེའི་སྔོན་དུ་ཁེ་ན་ཏ་ཡིས་རུ་དར་དམར་པོ[5]བེད་སྤྱོད་བྱེད་ཀྱིན་ཡོད། ༡༩༨༢ལོར། ཁེ་ན་ཏ་ཡིས་རྒྱལ་ཁབ་ཀྱི་རྩ་ཁྲིམས་ལ་འགྱུར་བ་བཏང་། དེའི་ནང་དུ་ཁེ་ན་ཏ་ཐོབ་ཐང་རང་དབང་རྩ་ཁྲིམས་གསར་པ་ཞིག་ཚུད་ཡོད། རྩ་ཁྲིམས་ཀྱི་ཆ་ཤས་གཙོ་བོ་ནི་སྔར་བཞིན༡༨༧༦ལོའི་དབྱིན་ཇི་བྱང་ཨ་རིའི་བཅའ་ཁྲིམས་ཡིན།ཧྥ་རན་སིའི་ཁེ་ན་ཏ་མི་ཁ་ཅིག་གིས་དེང་སང་ད་དུང་ཡང་། ཁེ་ན་ཏ་ལས་ལོགས་སུ་བཀར་ཏེ་ཁོ་ཚོ་རང་ཉིད་ཀྱི་རྒྱལ་ཁབ་ཅིག་འཛུགས་ན་འདོད་ཡོད། ༡༩༨༠ལོར། ཁེའུ་བྷེ་ཁི་ཞིང་ཆེན་གྱིས་སྤྱི་འབངས་འོས་འདེམ[6](འོས་ཤོག་འཕངས་པ།)ཞིག་བྱས་ཡོད་མོད། འོན་ཀྱང་། ལོགས་སུ་བཀར་མཁན་བརྒྱ་ཆ་བཞི་བཅུ་ཙམ་ལས་བྱུང་མེད། ༡༩༩༥ལོར། ཡང་བསྐྱར་སྤྱི་འབངས་འོས་འདེམ་ཞིག་བྱས། སྐབས་དེར་ཕར་ཆེར་བརྒྱ་ཆ་ལྔ་བཅུ་ཁེ་ན་ཏ་ལས་ལོགས་སུ་འགྲོ་བར་རྒྱབ་སྐྱོར་བྱས། དེ་ནས་བཟུང་ཁེ་ན་ཏ་ནས་ལོགས་སུ་བཏོན་འདོད་མཁན་མི་ཉུང་ཤས་ལས་མེད། ཡིན་ཡང་། དེ་ནི་སྔར་བཞིན་ཁེའུ་བྷེ་ཁི་ཡི་ཆབ་སྲིད་གནད་དོན་ཞིག་ཏུ་གྱུར་ཡོད།  ༡༩༩༩ལོར། ཨེ་ནེ་དྲི་མི་དམངས་ལྷན་དུ་གྲོས་མཐུན་བྱུང་སྟེ། ནོས་ན་བོས་དྲི་ནི་ཁེ་ན་ཏའི་ཤར་ཕྱོགས་ཀྱི་ནུབ་བྱང་མངའ་ཁོངས་ས་ཆ་ཁག་ལས་མངའ་ཁོངས་ས་ཆ་གསུམ་པ་ལ་བསྒྱུར། ཁེ་ན་ཏའི་ད་ལྟའི་ཁེ་ཕན་དག་འབྱོར་འབྲིང་གྲལ་རིམ་གྱི་ཡོང་འབབ་ནི་ཨ་རི་ལས་མཐོ་བར་མངོན་ཡོད།
སྲིད་གཞུང་།
ཁེ་ན་ཏ་གཞུང་ནི་རྩ་ཁྲིམས་རྗེས་མཐུན་གྱི་རྒྱལ་པོའི་སྲིད་དབང་ཞིག་ཡིན། སྲིད་གཞུང་ལ་རྒྱལ་པོ(རྒྱལ་པོའམ་རྒྱལ་མོ་ནི་རྒྱལ་ཁབ་ཀྱི་འགོ་གཙོ་ཡིན།)ཡོད་ལ་དམངས་གཙོ(རྒྱལ་ཁབ་གྱི་དབང་སྒྱུར་མཁན་ནི་མི་དམངས་ཡིན།)ཡང་ཡིན། ཁེ་ན་ཏའི་རྒྱལ་མོ་ཨེ་ལིས་རྫེས་བྷ་ཐི་གཉིས་པ་ཁེ་ན་ཏའི་གཞུང་གི་འགོ་གཙོ་ཡིན། ཁོ་མོས་མོའི་ངོ་ཚབ་ཏུ་སྤྱི་ཁྱབ་སྲིད་སྐྱོང་ཞིག་བསྐོ་བཞག་བྱེད་མོད་མཐའ་མ་སུ་ཞིག་འཇོག་མིན་གྱི་གདམ་ང་ནི་སྲིད་བློན་ལག་ཏུ་ཡོད།
རྒྱལ་མོའི་དབང་ཆ་དག་སྤྱི་ཁྱབ་སྲིད་སྐྱོང་གིས་གཙོ་བོར་བེད་སྤྱོད་ཀྱིན་ཡོད་ལ། ད་ལྟའི་སྤྱི་ཁྱབ་སྲིད་སྐྱོང་ནི་དེ་བི་དི་ཇོན་སི་དོན་ཡིན། ཁེ་ན་ཏའི་རྒྱལ་པོ(ཁེ་ན་ཏའི་རྒྱལ་པོའམ་རྒྱལ་མོ།)ལྟ་བུའི་སྤྱི་ཁྱབ་སྲིད་སྐྱོང་ནི་ཆབ་སྲིད་ཀྱི་མི་སྣ་མིན་པ་དང་ཆབ་སྲིད་རིག་པའི་ཡན་དུ་ཡོད། དེའི་རྐྱེན་གྱིས་ཁོ་ཚོས་སྲིད་བློན་ནམ་བློན་ཆེན་གཞན་གྱི་སློབ་སྟོན་མེད་པར་དབང་ཆ་གང་འདོད་ཀྱིས་བེད་སྤྱོད་བྱེད་མི་ཆོག